Βαθύ Κόκκινο | Δύο κυβερνησούλες, μια σταλίτσα η κάθε μία!-Οι κυβερνήσεις Τζανετάκη, Ζολώτα στον (έμμεσο) απολογισμό του ΚΚΕ\nΠέμπτη, 28 Οκτωβρίου, 2021 08:45:42\nΔύο κυβερνησούλες, μια σταλίτσα η κάθε μία!-Οι κυβερνήσεις Τζανετάκη, Ζολώτα στον (έμμεσο) απολογισμό του ΚΚΕ\nΠηγή: Παναγιώτης Μαυροειδής – “Αριστερό μπλοκ”\nΣτο Ριζοσπάστη της 4ης Μάρτη σε άρθρο με τίτλο ’’Να ξετινάξουμε τις ψευτιές και τα κάλπικα διλήμματα‘’, ο αρθρογράφος επιχειρεί να ανασκευάσει σειρά επιχειρημάτων εκπροσώπων του αστικού πολιτικού συστήματος σε ότι αφορά τις αιτίες της παρούσας κρίσης.\nΑναπτύσσονται σε αυτό, σειρά εύστοχων σκέψεων που αποδομούν την προπαγάνδα των απολογητών των μνημονίων, της ΕΕ και των μέτρων εξανδραποδισμού των εργαζομένων υπέρ του ελληνικού και ευρωπαϊκού κεφαλαίου. Ξαφνικά, πέφτει η βόμβα:\n‘’Φτάνουν οι άθλιοι στο σημείο να χρεώνουν στο ΚΚΕ και στους εργατικούς αγώνες τις συνέπειες του δικού τους συστήματος και της δικής τους πολιτικής διαχείρισης, όπως το κλείσιμο εργοστασίων, την ανεργία, το προσαρμοσμένο στις ανάγκες των καπιταλιστών κράτος, τις καταστάσεις εκφυλισμού των Πανεπιστημίων που συνεπάγεται η (από χρόνια) παράδοσή τους στις πολυεθνικές και τα μονοπώλια. Κάποιοι θυμήθηκαν ακόμα και την τρίμηνη συγκυβέρνηση του ’89 ή τη βραχύχρονη οικουμενική που ακολούθησε, για να πουν ότι το ΚΚΕ άσκησε κυβερνητική εξουσία (!) και άρα έχει και αυτό ευθύνη για το σημερινό δράμα του λαού. Είναι αδίστακτοι και σάπιοι, καθρέφτης του συστήματος που υπηρετούν’’. (όλες οι υπογραμμίσεις είναι δικές μας).\nΠρώτα πρώτα, είναι απορίας άξιον από πότε ο χαρακτήρας μιας κυβέρνησης κρίνεται από την ..διάρκεια της. Πράγματι, η συγκυβέρνηση ΝΔ-ΣΥΝ, με πρωθυπουργό τον Τζ. Τζανετάκη (με μαχητική τότε συνηγορία της Α. Παπαρήγα, όπως και ολόκληρης της σημερινής ηγεσίας του ΚΚΕ), είχε λίγους μήνες ζωής (Ιούλιος-Νοέμβριος 1989). Αρκούσαν όμως για να δημιουργηθεί το πλαίσιο της ιδιωτικής τηλεόρασης και να δοθούν σε μια νύχτα οι συχνότητες στους σημερινούς βαρόνους των ΜΜΕ. Αλλά και για να καεί ένα μεγάλο ιστορικό αρχείο της σύγχρονης ιστορίας, οι φάκελοι των αγωνιστών της Αριστεράς την περίοδο από την κατοχή έως την πτώση της χούντας το ’74.\nΤο σπουδαιότερο ωστόσο, δεν βρίσκεται στις αποφάσεις αυτής της παρά- φύσει σύμπραξης, αλλά στο πολιτικό ιδεολογικό μήνυμα που εξέπεμψε. Η μέχρι τότε πιο σκληροτράχηλη Αριστερά της Ευρώπης, το ΚΚΕ, αποφάσιζε να συγκυβερνήσει με τη ΝΔ, συνεχιστή της πιο αυταρχικής Δεξιάς της Γηραιάς Ηπείρου! Η ιδεολογική καταβαράθρωση της κομμουνιστικής Αριστεράς στα μάτια των οπαδών της, αλλά και της ελληνικής κοινωνίας, ήταν το βασικό αποτέλεσμα. Πρώτο θύμα αυτής της πρώτης πράξης ένταξης της αριστεράς στον πολιτικό κορμό του πολιτικού συστήματος, η ΚΝΕ, που αποκεφαλίζεται, ενώ χιλιάδες μέλη της, όπως και μέλη του ΚΚΕ, αποχωρούν.\nΟι εκλογές εκείνου του Νοεμβρίου και πάλι δεν αναδεικνύουν αυτοδύναμη κυβέρνηση, όπως και τον Ιούνιο. Ο ενιαίος ΣΥΝ, με την καθοδήγηση της ηγεσίας του ΚΚΕ διαπραγματεύεται και συμφωνεί με τα αστικά κόμματα στη δημιουργία “οικουμενικής κυβέρνησης” και των τριών κομμάτων (ΠΑΣΟΚ, ΝΔ, ΣΥΝ) με πρωθυπουργό τον τραπεζίτη Ξ. Ζολώτα. Ο ισχυρισμός της ηγεσίας του ΚΚΕ ότι δήθεν είχε συνεργαστεί με τη ΝΔ για να τιμωρήσει τους “κλέφτες του ΠΑΣΟΚ”, καταρρέει, μιας και ξαφνικά βρίσκεται να… συγκυβερνά και μαζί τους! Και αυτή η κυβέρνηση, θα έχει σύντομη θητεία (23 Νοεμβρίου 1989 – 11 Απριλίου 1990), αλλά θα ‘’προκάμει’’ να κατακυρώσει διεθνή χαριστικό διαγωνισμό για την ψηφιοποίηση του ΟΤΕ, υπέρ της Siemens, ανοίγοντας διάπλατα το δρόμο για τη συναινετική διαπλοκή και όσα έκτοτε ακολούθησαν.\nΣτις νέες εκλογές του Απριλίου του 1990 η ΝΔ σχηματίζει επιτέλους αυτοδύναμη κυβέρνηση και έτσι ο Συνασπισμός της Αριστεράς αποβάλλεται από τους υπουργικούς θώκους ως άχρηστος πλέον καταλύτης, ο οποίος εκπλήρωσε τον προορισμό του και τώρα δεν αξίζει τίποτα. Υπό το κράτος της αποτυχίας και χωρίς πλέον τον συνεκτικό ιστό της εξουσίας τα δύο στρατόπεδα του ενιαίου Συνασπισμού αλληλοσπαράσσονται. Όχι μόνο διαλύεται ο ενιαίος Συνασπισμός, αλλά διασπάται σχεδόν στη μέση και η Κεντρική Επιτροπή του ΚΚΕ το 1991!\nΚαθώς παράλληλα καταρρέει και ο «υπαρκτός σοσιαλισμός» η κυβερνητική περιπέτεια της Αριστεράς τη μετατρέπει σε πολιτικά ερείπια. Όταν τα δύο κομμάτια της εμφανίζονται ενώπιον του εκλογικού σώματος το 1993, τα αποτελέσματά τους είναι αποκαρδιωτικά: ο ΣΥΝ παίρνει 2,94% και μένει εκτός Βουλής παρά την ενίσχυσή του με τη μισή ΚΕ του ΚΚΕ και δεκάδες χιλιάδες οπαδούς του, ενώ το ίδιο το ΚΚΕ παίρνει μόλις 4,54% – ένα ποσοστό τόσο χαμηλό που μόνο κατά τη δεκαετία του… 1930 (!) είχε σημειώσει τελευταία φορά.\nΜε την ευκαιρία, κοινό χαρακτηριστικό όλων των κυβερνήσεων ‘’ευρύτερης συνεργασίας’’ στην ελληνική πολιτική ιστορία, ήταν ο βραχύβιος χαρακτήρας τους.\nΑπό τις επτά κυβερνήσεις «ευρύτερης συνεργασίας» που σχηματίστηκαν στην μεταπολεμική Ελλάδα, οι τέσσερις συγκροτήθηκαν κατά την διάρκεια της μεταπολίτευσης. Σε χρονολογική σειρά είναι οι παρακάτω:\nη κυβέρνηση ‘’εθνικής ενότητας’’ του Γεωργίου Παπανδρέου, αμέσως με την Κατοχή. (18 Οκτωβρίου 1944 – 3 Ιανουαρίου 1945, με την συμμετοχή και της αριστεράς, την οποία κατέσφαξε σε συνεργασία με τους άγγλους)\nη «επτακέφαλος κυβέρνησις» του Δημητρίου Μάξιμου (24 Ιανουαρίου 1947–29 Αυγούστου 1947. Συγκροτήθηκε απ’ όλα τα κόμματα της Βουλής με σκοπό την αντιμετώπιση της «κομμουνιστικής απειλής»)\nη μεταβατική κυβέρνηση συνεργασίας Ιωάννη Παρασκευόπουλου του Κέντρου με την ΕΡΕ, τις παραμονές του χουντικού πραξικοπήματος. (22 Δεκεμβρίου 1966 –3 Απριλίου 1967)\nη κυβέρνηση Εθνικής Ενότητας υπό τον Κωνσταντίνο Καραμανλή. (24 Ιουλίου 1974–21 Νοεμβρίου 1974, με συμμετοχή όλων των προδικτατορικών δεξιών και κεντρώων κομμάτων).\nη κυβέρνηση Τζανή Τζανετάκη. (2 Ιουλίου 1989–11 Οκτωβρίου 1989, με αρχιτέκτονες τον τότε πρόεδρο της ΝΔ Κωνσταντίνο Μητσοτάκη και τους ηγέτες της αριστεράς Χαρίλαο Φλωράκη και Λεωνίδα Κύρκο).\nη οικουμενική κυβέρνηση Ξενοφώντα Ζολώτα. (23 Νοεμβρίου 1989–11 Απριλίου 1990, με συμμετοχή, ΠΑΣΟΚ, ΝΔ, ΣΥΝ).\nη συγκυβέρνηση του δοτού Λ. Παπαδήμου, με στήριξη ΠΑΣΟΚ, ΝΔ, ΛΑΟΣ (αρχικά ολόκληρου του ΛΑΟΣ, τώρα των ουρών του που ..κόπηκαν).\nΚαι αυτή η τελευταία ‘’κυβερνησούλα’’, αν πρέπει να την κατατάξουμε με το κριτήριο της διάρκειας, θα είναι ‘’βραχύβια’’, αλλά θανατερή.\nΑς σημειώσουμε δύο σημαντικά στοιχεία αυτής της ιστορίας των βραχύβιων κυβερνήσεων συνεργασίας.\nΣτις πέντε από τις επτά κυβερνήσεις συνεργασίας, ηγήθηκαν τραπεζίτες! Τρείς διοικητές της Τράπεζας της Ελλάδας (Λ. Παπαδήμος, Α. Διομήδης, Ξ. Ζολώτας),ένας υποδιοικητής της Εθνικής Τράπεζας της Ελλάδος (Ι. Παρασκευόπουλος) και ένα μέλος της διοίκησης της τελευταίας (Δ. Μάξιμος). Αυτό δείχνει κάποια πράγματα για το ρόλο και τη δύναμη του τραπεζικού κεφαλαίου, αλλά και τον καθαγιασμό που καταλαμβάνει στη λαϊκή συνείδηση.\nΣτις τρείς από τις επτά κυβερνήσεις συνεργασίας, συμμετείχε η αριστερά. Να λοιπόν που η αριστερά, έχει …κυβερνητική εμπειρία. Καθόλου ευκαταφρόνητη συγκομιδή, αλλά όχι και τόσο τιμητική.\nΗ αντίληψη ότι για την κρίση και τα προβλήματα ‘’φταίνε όλοι’’ και φυσικά και η αριστερά, είναι μια πρόστυχη θεωρία, που σκοπό έχει να αθωώσει τους βασικούς ενόχους και βασικά τον αστικό κόσμο, λασπώνοντας τους πάντες.\nΟ κόσμος της αριστεράς ήταν πάντα μαχόμενος στο πλευρό του λαού. Τα τραγικά λάθη, οι αδυναμίες ή ανεπάρκειες των ηγεσιών της κατά καιρούς, δεν ακυρώνουν αυτή τη βασική διαπίστωση.\nΗ αριστερά έχει ευθύνες άλλης ποιότητας και έτσι πρέπει να συζητούνται. Να συζητούνται όμως. Χωρίς φόβο για αυτοκριτική και αναθέματα στις κριτικές. Αν όσοι κάνουν κριτική για τη συμμετοχή της αριστεράς σε συγκυβερνήσεις με τα αστικά κόμματα είναι ‘’αδίστακτοι και σάπιοι’’, καήκαμε…\nΌσο η αρνητική εμπειρία και τα λάθη, αξιολογούνται ανοιχτά και αναιρούνται, πάμε μπροστά. Όσο καταχωνιάζονται στην ηρωοποίηση και στη διαστρέβλωση, μετατρέπονται σε μεγαλύτερα λάθη. Και δεν είναι στιγμές για τέτοια.


Οι εργαζόμενοι της Gen Z θα αποτελούν το 30% του εργατικού δυναμικού το 2030 – Ιδού τι θέλουν από τους εργοδότες τους | Fortunegreece.com\nΠροσέξτε: η Gen Z πρόκειται να …κάνει κατάληψη στα γραφεία. Και μπορεί να οδηγήσει σε δραματικές αλλαγές στον τρόπο εργασίας μας.\nΤι θα σημαίνει αυτό για τα μεγαλύτερα σε ηλικία αφεντικά, τα οποία πιθανότατα θα είναι λιγότερα από το νεότερο εργατικό δυναμικό τους; Ίσως τελικά δούμε το emoji που κλαίει – γελάει να αποσύρεται μαζί με τους baby boomers.\nΑλλά υπάρχει μεγάλη πιθανότητα η αλλαγή να είναι πιο ριζική, καθώς οι εργαζόμενοι της Γενιάς Z και των millennials απαιτούν περισσότερη ευελιξία.\nΑκόμα και τώρα, οι εταιρείες προσπαθούν να κάνουν την εργασία τους πιο ελκυστική για τους νεότερους εργαζομένους που είναι έτοιμοι να αλλάξουν δουλειά για να βρουν νέους ρόλους που προσφέρουν υψηλότερες αμοιβές και ταιριάζουν καλύτερα με τις προτεραιότητες της Gen Z και των millennials. Τα στοιχεία του LinkedIn δείχνουν ότι στις ΗΠΑ, οι εργαζόμενοι της Gen Z ήδη παραιτούνται και αλλάζουν θέσεις εργασίας κατά 40% περισσότερο από πέρυσι.\nΌλο αυτό το job-hopping είναι δαπανηρό και αποδιοργανωτικό για τις εταιρείες, καθώς αγωνίζονται να διατηρήσουν τους καλύτερους υπαλλήλους τους. Τι μπορούν λοιπόν να κάνουν οι διευθυντές για να κρατήσουν τους νεότερους εργαζομένους τους ευχαριστημένους; Αρχικά, η Γενιά Z θέλει καλύτερες αμοιβές, προσπάθειες για ποικιλομορφία, ισότητα και ένταξη που κάνουν τη διαφορά, και περισσότερη ευελιξία. Δεν είναι κάτι συγκλονιστικό – αυτές οι νεότερες γενιές είναι απλώς λίγο πιο ξεκάθαρες και πιεστικές ως προς τις ανάγκες τους. Εσείς ακούτε;\nΗ ευελιξία εξακολουθεί να κυριαρχεί, ειδικά για τις νεότερες γενιές\nΗ ύπαρξη ευελιξίας στην επιλογή του τόπου ή του χρόνου εργασίας έχει γίνει ένα από τα πιο ελκυστικά οφέλη για τους εργαζόμενους κατά τη διάρκεια της Μεγάλης Παραίτησης. Και είναι ιδιαίτερα σημαντική μεταξύ της νεότερης γενιάς εργαζομένων.\nΜια έρευνα του LinkedIn από τον Ιανουάριο του 2022 διαπίστωσε ότι η πλειοψηφία των εργαζομένων της Gen Z (72%) ισχυρίζονται ότι έχουν εγκαταλείψει ή σκέφτονται να εγκαταλείψουν τη δουλειά τους λόγω μιας ανελαστικής εργασιακής πολιτικής (όπως και το 69% των millennials, το 53% της Gen X και το 59% των baby boomers), λέει η Madison Vitug, υπεύθυνη προσλήψεων μελών της Gen Z για το LinkedIn.\nΑλλά για τον Oliver Pour, απόφοιτο του 2022, πρόκειται για κάτι περισσότερο από το πού εργάζεται – στο γραφείο ή στο σπίτι: Η γενιά του θέλει οι ρόλοι τους να είναι επίσης ευέλικτοι.\nΟ Pour μόλις ξεκίνησε μια δουλειά ως account executive σε μια εταιρεία τεχνητής νοημοσύνης και δεν ενδιαφέρεται να μείνει στην καθορισμένη λωρίδα του.\n«Η πτυχή που μας διαφοροποιεί είναι το γεγονός ότι προσπαθούμε να είμαστε δημιουργικοί έξω από τους ρόλους μας», λέει ο Pour. «Θέλω να μπορώ να αγγίζω και άλλες πτυχές της επιχείρησης και να μπορώ να συμμετέχω περισσότερο και να μπορώ να βοηθήσω την επιχείρηση να αναπτυχθεί συνολικά».\nΤο να διαταράσσουν οι νεότεροι εργαζόμενοι το status quo δεν είναι κάτι καινούργιο. Αλλά η Γενιά Z δεν ζητά απλώς καλύτερες αποδοχές – θέλει να αλλάξει τον τρόπο που εργαζόμαστε. Ενώ άλλες γενιές έχουν ζητήσει καλύτερες παροχές ή αμοιβές, τα αιτήματα της Gen Z – όπως μεγαλύτερη ευελιξία και περισσότερη ισορροπία μεταξύ επαγγελματικής και προσωπικής ζωής – θα μπορούσαν ενδεχομένως να αποσταθεροποιήσουν τη φύση της εργασίας, λέει η Erin Scruggs, αντιπρόεδρος του τμήματος απόκτησης ταλέντων στο LinkedIn.\nΗ αποστολή έχει σημασία για τη Gen Z, αλλά και η αμοιβή είναι επίσης σημαντική\nΣύμφωνα με την έρευνα της Linkedin, περίπου το 80% των Gen Zers θέλουν να εργάζονται για έναν εργοδότη που ευθυγραμμίζεται με τις πεποιθήσεις τους.\nΑυτό δεν σημαίνει ότι οι νεότεροι εργαζόμενοι δεν νοιάζονται για τα χρήματα, απλώς θέλουν να ικανοποιούνται και οι άλλες «γλώσσες» τους, λέει η Scruggs.\nΟ μισθός ήταν μία από τις κορυφαίες προτεραιότητες για τον Pour όταν αναζητούσε εργασία. Αναγνωρίζει ότι η ευθυγράμμιση με την αποστολή είναι σημαντική, αλλά δεν πιστεύει ότι είναι τόσο απαραίτητη όσο νομίζουν κάποιοι.\nΟ Pour ήθελε να βρει μια δουλειά όπου θα ταίριαζε καλά στην κουλτούρα, λέγοντας ότι έψαχνε για ένα γραφείο με «νεανική κουλτούρα» που είχε «ποικιλία ανθρώπων που προέρχονται από διαφορετικά υπόβαθρα, αλλά και ποικιλία σκέψεων».\nΔεν είναι ο μόνος: η ποικιλομορφία, η ισότητα και η ένταξη είναι σημαντικές για το 78% των ατόμων που αναζητούν εργασία στο LinkedIn.\nΕπαγγελματική ανάπτυξη και εταιρική κουλτούρα\nΕνώ οι νεότεροι εργαζόμενοι μπορεί να έχουν τη φήμη ότι είναι επιπόλαιοι ή ότι παραιτούνται αμέσως μετά την έναρξη μιας δουλειάς, πολλοί Gen Zers αναζητούν μια δουλειά που επενδύει σε αυτούς. Μια έρευνα του LinkedIn, στην οποία παραπέμπει η Vitug, δείχνει ότι το 40% των εργαζομένων της Gen Z είναι διατεθειμένοι να δεχτούν μείωση μισθού κατά 5% για να εργαστούν σε μια θέση που προσφέρει ευκαιρίες επαγγελματικής ανάπτυξης.\n«Οι άνθρωποι θέλουν να αναπτυχθούν, και θέλουν να αναπτυχθούν γρήγορα. Η πτυχή της καθοδήγησης είναι εξαιρετικά σημαντική, το να μπορείς να συνδεθείς με τον μάνατζερ ή τον διευθυντή σε ένα πιο προσωπικό επίπεδο», λέει ο Pour, ο οποίος προσθέτει ότι θα ήθελε να παραμείνει στην εταιρεία του εφόσον συνεχίσει να βλέπει αυτή την ανάπτυξη.\nΚαι όσοι αγνοούν τις προσδοκίες της νεότερης γενιάς του εργατικού δυναμικού θα πρέπει να ακούσουν. Αν δεν το κάνουν, «θα χάσουν σπουδαία ταλέντα», λέει ο Pour.


Κορονοϊός: Παραμένουν σε χαμηλά επίπεδα τα κρούσματα - Στο 1,32% η θετικότητα - BusinessNews.gr\nΣυνεχίζεται η μείωση στον αριθμό των διασωληνωμένων και των θανόντων.\nΣύμφωνα με ανακοίνωση του ΕΟΔΥ, τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 519, εκ των οποίων 2 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 417.253 (ημερήσια μεταβολή +0.1%), εκ των οποίων 51.2% άνδρες.\nΌσον αφορά τον δείκτη θετικότητας, διαμορφώνεται στο 1,32% (PCR+Rapid Tests). Συγκεκριμένα, σήμερα διενεργήθηκαν 12.520 test PCR και 26.791 Rapid test. Υπενθυμίζεται ότι χθες ο δείκτης θετικότητας διαμορφώθηκε στο 1,42% (12.740 PCR + 25.985 Rapid).


ΑΠΟΤΕΛΕΣΜΑΤΑ 9ΗΣ ΑΓΩΝΙΣΤΙΚΗΣ ΟΜΙΛΩΝ CHAMPIONS LEAGUE WATER POLO ΑΝΔΡΩΝ 2016-17.ΟΛΥΜΠΙΑΚΟΣ-ΣΟΛΝΟΚ 4-6 |\nΟ Ολυμπιακός ηττήθηκε, μετά από σκληρή κόντρα, με 6-4 από την ουγγρική Σόλνοκ στο κολυμβητήριο του Πειραιά, στο σημαντικό ματς της 9ης αγωνιστικής του Α’ Ομίλου του Τσάμπιονς Λιγκ. Οι ερυθρόλευκοι υπέστησαν την πρώτη τους ήττα στη φετινή σεζόν σε όλες τις διοργανώσεις, αλλά με αυτήν έχασαν τις ελπίδες τους για απευθείας πρόκριση στους ημιτελικούς του ευρωπαϊκού Φάιναλ Σιξ, δηλαδή θα δώσουν και προημιτελικό.\nΤο χειρότερο, ωστόσο, για τους παίκτες του Θοδωρή Βλάχου είναι ότι λογικά θα κληθούν να αντιμετωπίσουν στον ημιτελικό της διοργάνωσης την πανίσχυρη ιταλική Προ Ρέκο.\nΣτον αποψινό αγώνα, η Σόλνοκ ήταν συνέχεια μπροστά στο σκορ, με τον Ολυμπιακό να καταφέρνει να φέρει το ματς στα ίσα στις αρχές του τρίτου οκταλέπτου. Από εκεί και πέρα όμως οι Ούγγροι κατάφεραν να φτάσουν στη νίκη με το τελικό 6-4.\nΌλο το ματς ήταν ντέρμπι με τους φιλοξενούμενους να παίζουν τη σκληρή τους άμυνα, πάντοτε στο όριο της αποβολής, ενώ μεγάλοι πρωταγωνιστές και για τις δύο ομάδες ήταν οι Πάβιτς και Νάγκι που έκαναν μεγάλες επεμβάσεις.\nΟΛΥΜΠΙΑΚΟΣ (Θ. Βλάχος): Πάβιτς, Μυλωνάκης 1, Δελακάς, Γενηδουνιάς 1, Φουντούλης 2, Μπούσλιε, Ποντικέας, Ντόσκας, Μουρίκης, Κολόμβος, Γιάνοβιτς, Εσπανιόλ, Γαλανόπουλος.\nΣΟΛΝΟΚ: Νάγκι, Γκότσιτς, Κρουσιγιάτ, Βάμος 1 , Γιάνσικ, Μέζεϊ 1, Άλεκσιτς, Γιάνγκερ, Πρλαϊνοβιτς 1, Βάργκα 2, Κις 1, Φούλοπ, Κάρντος.


Ενοικιαζόμενα για διακοπές σε Ερημητήριο San Saturio, Soria: κλείστε Οικίες & άλλα | Vrbo\nΕνοικιάσεις εξοχικών κατοικίων: Ερημητήριο San Saturio\nΣπίτι Πλυντήριο για 10 άτομα\nΕΞΑΙΡΕΤΙΚΗ ΑΓΡΟΤΙΚΗ ΚΑΤΟΙΚΙΑ\nΕρημητήριο San Saturio: Στις καταχωρίσεις των καταλυμάτων μας για το 2020, θα βρείτε 42 διαφορετικά εξοχικά σπίτια. Από 8 Οικίες έως 4 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη Vrbo θα νιώθετε όπως στο σπίτι σας.\nΝαι, φυσικά. Η Vrbo Ελλάδα προσφέρει 8 Οικίες σε Ερημητήριο San Saturio. Άλλοι δημοφιλείς τύποι ενοικιαζόμενων καταλυμάτων σε Ερημητήριο San Saturio περιλαμβάνουν:\nΝαι, η Vrbo Ελλάδα προσφέρει μια επιλογή 42 διαθέσιμων τουριστικών καταλυμάτων για απευθείας κράτηση online και 15 για άμεση κράτηση κοντά σε Ερημητήριο San Saturio. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Ερημητήριο San Saturio!


Ιστορίες μυστηρίου και φαντασιας: Edgar Alan Poe\nΙστορίες τρόμου και επιστημονικής φαντασίας, αστυνομικές ιστορίες αλλά και σατιρικά μονόπρακτα είναι ο κόσμος του μεγάλου συγγραφέα Έντγκαρ Άλαν Πόε. Απίθανοι και περιθωριακοί τύποι που ζουν στο σκοτάδι, παραληρούν πίσω από κλειδωμένες πόρτες και σφραγισμένες κρύπτες. Αρχέτυπα ψυχολογικά πορτρέτα και αφηγητές με διαταραγμένη προσωπικότητα πρωταγωνιστούν στο σύμπαν του Έντγκαρ Άλαν Πόε. Τα τοπία είναι ασάλευτα και διαφανή όπως στα όνειρα, ωστόσο η διανοητική του διαύγεια κυριαρχεί στο έργο του, πολύ περισσότερο από όσο η διαίσθηση και η φαντασία.\nΚατηγορίες: Διήγημα, Μυστηρίου\nΠαράδοση μετά από 20 Οκτωβρίου 2021.\nΛίγο κιτρινισμενες σελιδες\nΛίγο κιτρινισμενες σελιδες Λιγότερα\nΣυλλογή από εφημερίδα, σχεδόν απείραχτο.\nΣυλλογή από εφημερίδα, σχεδόν απείραχτο. Λιγότερα


Νέα σειρά έγχρωμων NFC laser εκτυπωτών και πολυμηχανημάτων από τη SamsungBrandnews.gr | Brandnews.gr\n«Άνθρωπος των Δασών» ο Τζάστιν Τίμπερλεϊκ (vid)\nΚινηματογραφικός ο νέος κύκλος του Game of Thrones\n#WeWearCulture: The Making-Of\nΟ θεμελιωτής της ελληνικής γλώσσας, Μανόλης Τριανταφυλλίδης, στο COSMOTE HISTORY\nAdvanced retargeting: Γιατί το retargeting έχει διαφορετική σημασία;\nStart-ups: 5 συμβουλές για να βελτιώσετε τις επιδόσεις σας από την…\nTο Νέο Πρότυπο για την Επιτυχία\nΟ ρόλος της Ελλάδας στον παγκόσμιο ναυτιλιακό χάρτη\nΟι κίνδυνοι της παραλίας\nΣτον κόσμο της μόδας κυρίαρχες είναι οι γυναίκες\nMastercard: Οι καταναλωτές προτιμούν τη βιομετρική πρόσβαση\nΟι πιο διάσημες ομάδες στα μέσα κοινωνικής δικτύωσης\nHome Τεχνολογία Hardware Νέα σειρά έγχρωμων NFC laser εκτυπωτών και πολυμηχανημάτων από τη Samsung\nΝέα σειρά έγχρωμων NFC laser εκτυπωτών και πολυμηχανημάτων από τη Samsung\nΗ Samsung Electronics Hellas ανακοίνωσε την κυκλοφορία στην ελληνική αγορά της νέας σειράς NFC έγχρωμων laser Α4 εκτυπωτών και πολυμηχανημάτων (MFP) ειδικά σχεδιασμένη για μικρές και μεσαίες επιχειρήσεις.\nΤόσο οι NFC έγχρωμοι laser εκτυπωτές όσο και οι MFP ProXpress C2620/2670 είναι εξοπλισμένοι με σημαντικές λειτουργίες, όπως η τεχνολογία NFC, η ανοιχτή πλατφόρμα XOA-Web της Samsung, η λειτουργία “Rendering Engine for Clean Platform” (ReCP) και το πολυμερισμένο toner – επιτρέποντας πιο εύκολη mobile εκτύπωση, με επαγγελματική ποιότητα χρωμάτων, και ταχύτητα εκτύπωσης 26 σελίδων ανά λεπτό.\nΧάρη στην NFC τεχνολογία, οι φορητές συσκευές μπορούν να συνδεθούν με τους εκτυπωτές, ώστε να πραγματοποιήσουν εκτύπωση ή σάρωση με ένα απλό άγγιγμα της συσκευής στον εκτυπωτή. Η συγκεκριμένη τεχνολογία αναπτύχθηκε για να κάνει τη mobile εκτύπωση πιο εύκολη, καθώς και για να ανταποκριθεί στην ανοδική τάση της χρήσης των φορητών συσκευών στο επαγγελματικό περιβάλλον. Επιπλέον, η NFC τεχνολογία υποστηρίζει τη λειτουργία Google Cloud Print, με πιο εύκολη, πλέον, διαδικασία εγγραφής του χρήστη.\nΕπιπροσθέτως, η δυνατότητα για επίλυση τυχόν προβλημάτων προστέθηκε στη σειρά ProXpress C2620/2670, με σκοπό να βοηθήσει τους υπεύθυνους ΙΤ στην παρακολούθηση και τη διόρθωση εκτυπωτικών λαθών με ένα άγγιγμα στην οθόνη του εκτυπωτή, χρησιμοποιώντας ένα smartphone. Ο εκτυπωτής μεταφέρει στη συσκευή τη λειτουργική του κατάσταση και προτάσεις επίλυσης προβλημάτων, μέσω αρχείων βίντεο μικρής διάρκειας – αναγνωρίζοντας, πού ακριβώς συναντά πρόβλημα ο εκτυπωτής και δίνοντας οδηγίες για τη λύση του.\nΗ ανοιχτή πλατφόρμα της Samsung, XOA Web, είναι επίσης συμβατή με τη σειρά C2620/2670 και επιτρέπει την πρόσβαση σε λύσεις τρίτων ανεξάρτητων προμηθευτών λογισμικού, επιτρέποντας εύκολη παραμετροποίηση για τις ανάγκες διαφορετικών επιχειρήσεων. Για παράδειγμα, υιοθετώντας τη λειτουργία Ringdale’s followMe, ο χρήστης μπορεί να στείλει αρχεία στον εκτυπωτή από το γραφείο, το κινητό ή το tablet του και να εκτυπωθούν από οποιονδήποτε εκτυπωτή σε λειτουργία.\nΤο πιο εντυπωσιακό είναι ότι η οθόνη αφής 4.3 ιντσών ενισχύει τη συνολική αποτελεσματικότητα, συγκριτικά με παρόμοια προϊόντα που διαθέτουν LCD οθόνη δύο σειρών, και επιτρέπει την πρόσβαση σε προεγκατεστημένα προγράμματα και Smart UI λειτουργίες.\nH σειρά ProXpress C2620/2670 αποτελείται από τον έγχρωμο Α4 laser εκτυπωτή C2620DW και από το έγχρωμο Α4 laser πολυμηχάνημα C2670FW. Ο εκτυπωτής C2620DW διαθέτει λειτουργία Duplex Print, ενώ ο εκτυπωτής C2670FW προσφέρει λειτουργίες εκτύπωσης, σάρωσης, αντιγραφής και fax. Και οι δύο συσκευές έχουν δυνατότητα εκτύπωσης 26 έγχρωμων ή ασπρόμαυρων σελίδων το λεπτό.\nΤα μοντέλα της σειράς ProXpress C2620/2670 είναι εξοπλισμένα με προσαρμοσμένα 533MHz dual CPUs που επιταχύνουν την επεξεργασία εγγράφων. Ακόμη, η σειρά ProXpress C2620/2670 μπορεί να εκτυπώσει σε οποιοδήποτε είδος χαρτιού, ανεξαρτήτως υφής, πάχους ή μεγέθους.\nΕπαγγελματική Ποιότητα Χρώματος\nΓια να προσφέρει επαγγελματική ποιότητα χρώματος, η σειρά εκτυπωτών ProXpress C2620/2670 είναι εξοπλισμένη με την τεχνολογία ReCP της Samsung, καθώς και με πολυμερισμένο toner. Η τεχνολογία ReCP εξασφαλίζει ακριβείς και ζωντανές εικόνες, μέσω της τεχνολογίας αυτόματης εκκαθάρισης ποιότητας της Samsung για κείμενα, εικόνες και χρώματα. Το πολυμερισμένο toner δεν βελτιώνει μόνο την ποιότητα του εκτυπωμένου χρώματος, αλλά προσθέτει και γυαλιστερό εφέ. Συγκριτικά με το παραδοσιακό toner, τo πολυμερισμένο έχει τη δυνατότητα να μειώσει κατά 35% την απελευθέρωση διοξειδίου του άνθρακα.\nΤα μοντέλα της σειράς ProXpress C2620/2670 μπορούν να μειώσουν το κόστος μέχρι και 20%, συγκριτικά με το μέσο όρο, μέσω του βραβευμένου Samsung Easy Eco Driver. To Easy Eco Driver μεταποιεί αυτόματα τον τύπο της γραμματοσειράς, το μέγεθος και την εικόνα χωρίς να επηρεάζει το αρχικό έγγραφο, οδηγώντας σε συνολικά χαμηλότερη κατανάλωση ενέργειας και σε οικονομία χαρτιού και toner. Οι χρήστες μπορούν να ελέγξουν την κατανάλωση ενέργειας κατά τη διάρκεια της εκτύπωσης.\nΕπιπλέον, χρησιμοποιώντας την Instant Fusing System τεχνολογία της Samsung, η κατανάλωση ρεύματος, καθώς και το κόστος, μειώνονται, αφού χρειάζεται λιγότερος χρόνος για ζέσταμα, ενώ η Τυπική Κατανάλωση Ηλεκτρικής Ενέργειας είναι 35% λιγότερη από άλλα αντίστοιχα μοντέλα με 1.70KW.\n300 δωρεάν θέσεις για ανέργους στη γενική της Τόσκα\nΣύνδεσμος Πλαστικών: Όλα όσα πρέπει να ξέρετε για την σακούλα\nΟ πρώτος 4K UHD προβολέας της LG τα σπάει


Το ελληνικό ταξίδι στην άβυσσο | Epirus News\nΤο ελληνικό ταξίδι στην άβυσσο\nΔυστυχώς δεν κάναμε πουθενά λάθος. Οι εκτιμήσεις μας για την εξέλιξη της κρίσης στην Ελλάδα ήταν «διαβολικά» ορθές. Αυτό αντί για ανακούφιση μας γεμίζει με απογοήτευση και αίσθημα μοναξιάς, αν και δεν υπήρξαμε ποτέ μόνοι σε αυτόν τον δρόμο απομυθοποίησης της σκόπιμα παραπλανητικής πραγματικότητας που δομούσε το καθεστώς. Μπόλικοι άλλοι, αλλά όχι αρκετοί ακολούθησαν παράλληλες πορείες στην ανάδειξη των αληθειών της χρεοκοπίας του ελληνικού κράτους, που σε μεγάλο βαθμό ήταν αντιφατικές μεταξύ τους, όπως ήταν και τα ιδεολογικά σχήματα που τις δομούσαν ως τέτοιες. Σημασία, φίλοι, έχει ότι δυστυχώς η χώρα μας δεν θα αποφύγει το μακρύ ταξίδι στην άβυσσο. Ας είναι αυτό ένα προσκύνημα στη γνώση και μια εμβάθυνση στο μυστήριο της κοινωνικής χειραφέτησης από την διαπλοκή και τον «Νεο-ιμπεριαλισμό». Ας είναι, καλύτερα, το πάντρεμα του κοινωνικού μυστηρίου της δημοκρατικής αναδιοργάνωσης με την πολιτική εμπειρία δόμησης ευημερίας, στη βάση του δημοκρατικού παραδόξου (:συνύπαρξη ισότητας και ελευθερίας) σε μια απελευθερωμένη χώρα.\nΤην πορεία προς την άβυσσο την χάραξε το κυρίαρχο πολιτικό σύστημα της χώρας μας και την υποστήριξαν οι φορείς της διαπλοκής και η μεγαλοεπιχειρηματική τάξη. Όσοι διακρίναμε από νωρίς αυτή την τροχιά κοινωνικής αποσύνθεσης και πολιτικής αυτοχειρίας, πράξαμε ότι μπορούσαμε για να αποφευχθεί η καταστροφή και να αναπτυχθεί η άλλη πιθανότητα αναδιοργάνωσης, δίχως ο ελληνικός λαός να βιώσει την εμπειρία της βουτιάς στο «κενό». Δεν τα καταφέραμε, δεν έδωσαν σημασία στην έντιμη, ανυστερόβουλη δημοκρατική λογική μας και στις προτάσεις μας, όσοι θα μπορούσαν και θα έπρεπε. Τώρα «κενό» δεν υπάρχει, καθώς πέσαμε μέσα του. Το ελληνικό ταξίδι στην άβυσσο ξεκίνησε και δεν έχει να κάνει με το ψευδοδίλημμα ευρώ ή δραχμή.\nΠοτέ το ζήτημα δεν ήταν αυτό. Τούτο αποτελεί την discursive παγίδα που έστησε το καθεστώς των διαπλεκομένων στην ελληνική κοινωνία για να πέσει στο τέλος το ίδιο μέσα. Είχαμε και επ’ αυτού εγκαίρως προειδοποιήσει.\nΗ Ελλάδα δεν έφτασε στην άβυσσο επειδή ήταν καταχρεωμένη, αλλά επειδή η πολιτικομεγαλοεπιχειρηματική τάξη διέπραξε τραγικά σφάλματα, υποταγμένη στον μεταπρατικό και καιροσκοπικό χαρακτήρα της πολιτικής της φύσης. Υπήρξε μια αλληλουχία τραγικών συμπεριφορών με κύριο σταθμό την ένταξή μας στην ευρωζώνη. Από εκεί και έπειτα η εξέλιξη της χώρας μας ήταν ένα παιχνίδι με την τύχη και την φωτιά. Τύχη είχαμε που φτάσαμε έως εδώ, αλλά το τσουρούφλισμα δεν το γλυτώσαμε και τώρα απειλούμαστε με απανθράκωση. Οι δομές του ελληνικού κράτους δεν επέτρεπαν την προσαρμογή σε ένα αυστηρά αντιπληθωριστικό μοντέλο, όπως μας δόθηκε η ευκαιρία να εξηγήσουμε με σωρεία διαδικτυακών άρθρων. Ή η ΕΕ θα μετεξελισσόταν δημοκρατικά σε μια ολοκληρωμένη ομοσπονδία ή η Ελλάδα θα έσπαγε τα μούτρα της εντός αυτής. Δεν ρίχνουμε ποτέ στην άγρια θάλασσα του ανταγωνισμού με σκληρό νόμισμα ένα άσχετο με το μεταμοντέρνο καπιταλιστικό κολύμπι υποκείμενο και μάλιστα δίχως σωσίβιο. Το δυστύχημα ήταν ότι οι απίθανοι άνθρωποι που μας κυβερνούν πίστευαν ότι υπήρχαν έτοιμοι ναυαγοσώστες με την μορφή των Β. Αμερικανών και Ευρωπαίων πατρώνων τους. Άδικα εξηγούσα το σύγχρονο κλίμα στην παγκόσμια πολιτική και την σημερινή διάσταση του ενδοκεφαλαιοκρατικού ανταγωνισμού, ελάχιστοι ήταν ικανοί να τα κατανοήσουν και να προβληματιστούν, στη βάση της ανάγκης ανάπτυξης μιας νέας εθνικής στρατηγικής.\nΗ Ελλάδα δεν έπρεπε να ενταχθεί στην ευρωζώνη, λοιπόν. Από τη στιγμή όμως που εντάχθηκε, υπήρχαν στρατηγικές δημιουργίας «σωσιβίου» που αγνοήθηκαν από το υπερφίαλο καθεστώς και τους πολιτικούς του φορείς. Δεν έβγαζες άκρη. Όσοι είχαμε πρόσβαση στα κέντρα των αποφάσεων και την εντιμότητα (ίσως και αρετή) να λέμε τα πράγματα με το όνομά τους και να προτείνουμε στρατηγικές γνήσιου εκδημοκρατισμού και τεχνολογικού-διοικητικού εκσυγχρονισμού, με την παράλληλη υιοθέτηση ενός ριζοσπαστικού πλουραλιστικού μοντέλου πολιτικής οργάνωσης και την άμεση εγκατάλειψη του πελατειακού μοντέλου, μεταβαλλόμαστε αμέσως σε «εχθρούς», σε «μίζερους» και «αθεράπευτα συμπλεγματικούς (ανικανοποίητους)» ή ακόμη και σε «τρελούς». «Προβληματικές προσωπικότητες» μας ανέβαζαν, «προβληματικές καταστάσεις» μας κατέβαζαν και μας έδειχναν την πόρτα εξόδου από τη χώρα. Κάποιοι πράγματι (τους) αδειάσαμε την γωνιά, άλλοι παρέμειναν στο περιθώριο διασώζοντας όσο μπορούσαν την αξιοπρέπειά τους.\nΤα γράφω, καθώς νοιώθω θυμό όταν διαβάζω ή ακούω τους διαπλεκόμενους διαμορφωτές της κοινής γνώμης ή κυβερνητικούς νεοφιλελευθέρους και νεοφασίστες να μηδενίζουν το ηθικό, πολιτικό και επιστημονικό-τεχνολογικό δυναμικό της Ελλάδας. Εντός και εκτός της χώρας υπάρχει πλούτος ικανών και ενάρετων Ελλήνων, σε όλα τα επίπεδα της κοινωνικής και ακαδημαϊκής ζωής, οι οποίοι όμως δεν επιθυμούν να εκμηδενιστούν και να εξευτελιστούν μέσα στα δίκτυα της διαπλοκής, της ιδεολογικής υποκρισίας και της απάτης, με την οικονομική και κοινωνική έννοια. Δεν είναι ούτε άχρηστοι ούτε καθολικά διεφθαρμένοι οι Έλληνες.\nΆχρηστοι και διεφθαρμένοι είναι όσοι θεωρούν όλους τους υπόλοιπους έτσι. Ούτε «τα φάγαμε όλοι μαζί», ούτε «τα κάναμε σκατά όλοι μαζί». Δεν φταίνε οι άνεργοι, ούτε οι μισθοσυντήρητοι εργάτες, υπάλληλοι, τεχνίτες και επιστήμονες, ούτε οι έντιμοι και καθαροί επιχειρηματίες για την κατάντια του καθεστώτος και τον εξευτελισμό της κοινωνίας. Και τάξεις υπήρχαν στην Ελλάδα και κάθετος διαχωρισμός των κοινωνικών ομάδων που διαμόρφωνε την πραγματική διαχωριστική γραμμή στη κοινωνία: μέλη του πελατειακού καθεστώτος, εναντίον μελών της ελεύθερης, ακηδεμόνευτης κοινωνίας.\nΠάνω σε αυτήν τη κοινωνική βάση δομήθηκε η χρεοκοπία. Για το ταξίδι στην άβυσσο όμως έμελε να γίνουν πολλά ακόμη, τα οποία περιγράφαμε τα τελευταία χρόνια με ιδιαίτερο προβληματισμό και κάποτε-κάποτε με αγανάκτηση. Το καθεστώς στην προσπάθεια του να συμβιβάσει την πελατειακή του πολιτική φύση με τα συμφέροντα του χρηματοπιστωτικού λόμπυ, που εξυπηρετούσε εντός του γερμανικού νεοηγεμονισμού στην ΕΕ, διέπραττε διαρκώς και τραγικότατα σφάλματα – στο βαθμό που δεν ακολουθούσε συγκεκριμένη «προδοτική» στρατηγική – τα οποία οδηγούσαν μετά βεβαιότητος στην έξοδο μας από την συμμαχία του Ευρώ.\nΕμείς λέγαμε ότι ενώ η ένταξή μας στην ευρωζώνη, έτσι όπως πραγματοποιήθηκε, υπήρξε τραγικό σφάλμα, η έξοδος μας από αυτή θα ισοδυναμεί με έγκλημα εναντίον του μεγαλύτερου μέρους της ελληνικής κοινωνίας. Μόνον που το έγκλημα αυτό πραγματοποιήθηκε ύπουλα με πολλές μαχαιριές στην πλάτη και όχι μια κι έξω! Διολισθήσαμε προς την έξοδο, αργά και βασανιστικά, δίχως να το αντιλαμβάνονται οι πολλοί, παρά τις προειδοποιήσεις μας, τις αναλύσεις μας και προτάσεις διπλωματικού μάλλον χαρακτήρα από ένα σημείο και μετά με σκοπό να αποφύγουμε την… άβυσσο.\nΔυστυχώς τώρα είναι αργά. Η επιχείρηση παραμονής στην ευρωζώνη θα έχει μεσοπρόθεσμα μεγαλύτερο οικονομικό κόστος και ανυπολόγιστο πολιτικό – με την έννοια της διεθνούς και ευρωπαϊκής πολιτικής. Η Ελλάδα μας πρέπει να προετοιμαστεί πολιτικά και θα έπρεπε να είναι ήδη έτοιμη σε τεχνικό-οικονομικό επίπεδο να υιοθετήσει ένα νέο εθνικό νομισματικό σύστημα.\nΠροσοχή, σε καμία περίπτωση όμως να μην αποδεχθεί τη λύση του διπλού νομισματικού. Η χώρα μας δεν έχει πολιτική θέση πλέον στην ευρωζώνη. Άρα δεν έχει καμία απολύτως θέση στο διεθνές σύστημα, βρισκόμαστε στο κενό και τούτο δεν είναι ζήτημα ιδεολογικό, αλλά απολύτως αντικειμενικό. Αυτό σημαίνει άβυσσος. Φίλοι, η χώρα σπρώχτηκε στην άβυσσο από τους εταίρους μας, για να διασωθούν οι ίδιοι, αντιλαμβανόμενοι ότι το κυρίαρχο πολιτικό σύστημα της χώρας είναι αναξιόπιστο και χυδαίο, ενώ δεν διστάζει να συμμαχεί με παράγοντες που συγκυριακά ευνοούνται από την διάσπαση της νέας ευρωπαϊκής συμμαχίας. Η Γερμανική κυβέρνηση, για παράδειγμα υπήρξε ελεεινή και τρισάθλια πολιτικά, έχει δίκιο όμως να θεωρεί ότι ο Γιώργος Παπανδρέου – και όχι μόνον – από το ελληνικό πολιτικό κατεστημένο, υπέσκαψε και δυναμίτισε εσκεμμένα ή επιπόλαια τα θεμέλια της ευρωζώνης με απερίγραπτες συμπεριφορές.\nΣημασία έχει ότι το ραγισμένο ποτήρι με την ΕΕ, είναι έτοιμο να σπάσει και η Ελλάδα δεν μπορεί πλέον να πίνει με ασφάλεια νερό από αυτό. Λυπάμαι, δεν έχουμε πλέον θέση στην ευρωζώνη, ούτε θα μπορούσαμε ποτέ να αναρρώσουμε οικονομικά μέσα σε αυτήν υπό τις παρούσες θεσμικές διευθετήσεις. Το ελληνικό καθεστώς της διαπλοκής μας οδήγησε στην άβυσσο και το μόνο που στην πραγματικότητα απομένει είναι να αποφασίσουμε την «πλεύση μας στο κενό». Αυτοί που δημιούργησαν τον μύθο του ευρώ και δήθεν αγωνίζονταν να σώσουν την χώρα από την «καταστροφική έξοδο», ουσιαστικά επί δύο χρόνια χάραζαν το δρόμο για την άβυσσο με δικά μας έξοδα ασφαλώς. Και αυτό προσπαθήσαμε να προλάβουμε, προτείνοντας τακτικές ώστε να μοιραστούμε το «κόστος εξόδου» με τις υπόλοιπες χώρες της ευρωζώνης, αλλά πάλι δεν πετύχαμε να γίνουμε κατανοητοί από τους περισσότερους!\nΤέλος πάντων, αυτό δεν χάθηκε ακόμη. Ας κάνουμε εκλογές και ας αγωνιστούμε στη συνέχεια να θέσουμε νέα θεμέλια για μια δημοκρατική, ανεξάρτητη πολιτεία με ένα μοντέλο ευημερίας που θα στηρίζεται στην παραγωγική ανασυγκρότηση. Το ταξίδι στην άβυσσο θα είναι μακρύ. Σίγουρα όμως θα μπορούσε να είναι δημιουργικό και ελπιδοφόρο, αρκεί να ξεφύγουμε από την λογική της καταστροφής και αρκεί να μην επιτρέψουμε η εξαθλίωση να πάρει εφιαλτικές διαστάσεις. Αυτό δεν είναι δύσκολο να το πετύχουμε αν δείξουμε ώριμα κοινωνικά-οργανωτικά αντανακλαστικά και δούμε την αριστερά να μετουσιώνεται σε μια εθνική δύναμη έτοιμη να αγκαλιάσει δίχως προκατάληψη, δογματική τύφλωση και διάθεση αποκλεισμού όλους τους Έλληνες. Μόνον ένας νέος προοδευτικός εθνικισμός θα μπορούσε να διαμορφώσει το κατάλληλο κλίμα μέσα στην άβυσσο για ανασυγκρότηση.\nΚαλή δύναμη σε όλους και μην ξεχνάτε ότι καί η καταστροφή είναι μια κατάσταση της νόησης. Η άβυσσος δεν είναι καταστροφή, αντιμετωπίστε την ως δημιουργία. Περισσότερα, θα σας πει ο Φερνάντο Αντόνιο Νογκέιρα Πεσσόα, αν διαβάσετε προσεκτικά τον «Αναρχικό Τραπεζίτη» του! Εκεί θα δείτε πώς μπορεί κάποιος να παραμείνει απόλυτα πιστός στην ιδεολογία του, χωρίς να αγνοήσει όμως την εποχή του. Εγώ, προσπάθησαν να δείξω επιπλέον ότι δεν υπάρχει ιδεολογία δίχως «εποχή» και ότι όλες οι ιδεολογίες είναι «εποχικές», σχολιάζοντας με την ευκαιρία της κρίσης το πέρασμα από το βιομηχανικό κεφαλαιοκρατικό σύστημα στον μεταβιομηχανικό καπιταλισμό και ορίζοντας προοδευτικά σε αυτό το πλαίσιο την «εναλλακτική» νέα ταυτότητα της χώρας μας.\nΑναρχικός Τραπεζίτης, Γιαννακόπουλος, Δημήτρης Γιαννακόπουλος, Ευρώ, Νεοηγεμονισμός, Φερνάντο Αντόνιο Νογκέιρα Πεσσόα, άποψη, άρθρο, δραχμή, εκλογές, ελληνική κρίση, ευρωζώνη, κρίση, νομισματικό σύστημα, χρηματοπιστωτικό λόμπυ\n← Ίδρυμα Μιχ. Κακογιάννη: Πρόσκληση\nΦόροι αυτοκινήτου Δ.Ν.Τ. →


Έως 300 χλμ. με ένα 10ρικο!\nΠοια 5 Μίνι μοντέλα κάνουν τα περισσότερα χιλιόμετρα με μόλις 10 ευρώ καύσιμο;\nΔιαβάστηκε από 69318 αναγνώστες - Ημερομηνία δημοσίευσης: 8/3/2019\nΣε πάνε μακριά με 10 ευρώ: Αυτά είναι τα 5 μίνι με ελάχιστο κόστος κίνησης ανά χιλιόμετρο, με τα οποία μπορείς να κάνεις έως και 321 χλμ. με ένα 10ευρω.\nΟι καιροί είναι ζόρικοι με τις τιμές των καυσίμων να είναι υψηλές, κυρίως λόγω φόρων. Το χαμηλό κόστος μετακίνησης είναι το No1 ζητούμενο για τους περισσότερους καταναλωτές. Τα μίνι αυτοκίνητα είναι ούτως ή άλλως οι βασιλιάδες της οικονομίας στην κατανάλωση καυσίμου. Ποια σε πάνε μακρύτερα με 10 ευρώ καυσίμου;\nΤα αποτελέσματα έχουν προκύψει με βάσει τις μετρήσεις πραγματικής κατανάλωσης, που κάνει το Auto Τρίτη. Οι μετρήσεις βασίζονται σε έναν κύκλο μέτρησης κατανάλωσης με την όλη διαδικασία να γίνεται σε πραγματικές συνθήκες, δηλαδή στο δρόμο. Ο κύκλος της μέσης κατανάλωσης περιλαμβάνει τόσο τον κύκλο που έχουμε θεσπίσει για αστική κίνηση, όσο και αυτόν για κίνηση στην εθνική με σταθερή ταχύτητα 100 χλμ./ώρα. Τα αποτελέσματα έχουν υπολογιστεί με μέση τιμή αμόλυβδης (στις 6/3) 1,541 ευρώ/lt και CNG 0,889 ευρώ/kg.\n2 Renault Twingo 1,0 70 PS\n4 Fiat Panda Natural Power\n5 VW eco up!\n6 Skoda Citigo 1,0 68 PS CNG\nTags: BEST BUY, ΣΥΓΚΡΙΤΙΚΟ, ΣΥΓΚΡΙΣΗ, ΤΙ ΑΥΤΟΚΙΝΗΤΟ ΑΓΟΡΑΖΩ, ΟΙΚΟΝΟΜΙΑ, ΚΑΤΑΝΑΛΩΣΗ, ΕΠΙΔΟΣΕΙΣ, 0-100, MINI, VS, TOP 5, ΒΕΝΖΙΝΗ\nΣβηστο σε κατηφορα μπορει να τυχει να κανει 300 χιλιομετρα . Στη πραγματικοτητα ουτε με σφαιρες . Πως τα καταφερνουν τα περιοδικα αυτα και ειναι ολα τοσο ευνοϊκα , μονο αυτοι το ξερουν .


Απάντηση Γκαράνη σε Βαφειάδη: Ιδού όλα όσα έχουμε κάνει και κάνουμε για τον τουρισμό - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΔΗΜΟΙ Απάντηση Γκαράνη σε Βαφειάδη: Ιδού όλα όσα έχουμε κάνει και κάνουμε για...\nΑπάντηση Γκαράνη σε Βαφειάδη: Ιδού όλα όσα έχουμε κάνει και κάνουμε για τον τουρισμό\nΑπαντώντας ο Δήμαρχος Κομοτηνής Γιάννης Γκαράνης στη δήλωση του δημοτικού συμβούλου της παράταξης «Σύμπραξη Προοπτικής» και προέδρου της ΟΕΒΕΣ Ν. Ροδόπης, Ανέστη Βαφειάδη, σχετικά με τις δράσεις τουριστικής προβολής του Δήμου, σημειώνει τα εξής:\n«Για άλλη μια φορά διαβάσαμε μια έγγραφη δια των ΜΜΕ άσκηση αντιπολιτευτικής κριτικής ενός συναδέλφου δημοτικού συμβούλου, και προέδρου της ΟΕΒΕΣ Ν. Ροδόπης. Αυτή τη φορά αναφορικά με τον τομέα του τουρισμού. Απαντώντας, λοιπόν, στην ανακοίνωση αυτή, σημειώνουμε τα εξής:\n1) Μία από τις πρώτες μας ενέργειες σε σημειολογικό αλλά και σε ουσιαστικό επίπεδο, υπήρξε η θεσμική αναβάθμιση της Επιτροπής Τουρισμού σε Αντιδημαρχία Τουρισμού. Μια Αντιδημαρχία με επικεφαλής αιρετό, με θεσμοθετημένες αρμοδιότητες, με στελέχωση και προϋπολογισμό.\n2) Από το 2019 δημιουργήσαμε site του Δήμου με μοναδικό αντικείμενο τον τουρισμό, το «Visit Komotini». Η διαδικτυακή αυτή σελίδα ανατροφοδοτείται διαρκώς με φωτογραφίες αστικών τοπόσημων και περιοχών ιδιαίτερου φυσικού κάλλους του Δήμου μας. Συμπεριλαμβάνει, ακόμη, ημερολόγιο εκδηλώσεων που διοργανώνονται από πολιτιστικούς και αθλητικούς φορείς του τόπου μας, καθώς και ιστορίες επισκεπτών. Επιπλέον, για τη σελίδα αυτή έγινε η παραγωγή βίντεο που αναδεικνύει τη φυσική ομορφιά, την ιστορία, τα θαλάσσια σπορ και τον πρωτογενή τομέα.\n3) Για πρώτη φορά παραγγείλαμε και εκπονήσαμε μελέτη τουριστικής ανάπτυξης του Δήμου μας, η οποία δημιουργήθηκε από ειδικευμένους με το αντικείμενο επιστήμονες. Στη μελέτη αυτή ενσωματώθηκαν και οι θέσεις και οι απόψεις τόσο της Διοίκησης του Δήμου και των επικεφαλής των Δημοτικών Παρατάξεων, όσο και των εμπλεκομένων στο τουριστικό προϊόν φορέων του τόπου μας.\nΟι πρώτες ενέργειές μας σύμφωνα με τις κατευθύνσεις της μελέτης αυτής, έχουν ξεκινήσει να σχεδιάζονται και να υλοποιούνται και θα ολοκληρωθούν μέχρι το τέλος της άνοιξης. Πρόκειται, κατ’ αρχάς, για την επαναδημιουργία ενός σύγχρονου και επικαιροποιημένου ψηφιακού υλικού ανά εποχή του χρόνου, με φωτογραφίες και βίντεο, που θα βγαίνει στη δημοσιότητα ανάλογα με τις ανάγκες της περιόδου.\n4) Παρ’ όλες τις δεσμεύσεις και τις απαγορεύσεις της πανδημίας, συμμετείχαμε στις Διεθνείς Εκθέσεις Τουρισμού Philoxenia και Beyond 4.0, κατά τη διάρκεια των οποίων μας δόθηκε η δυνατότητα να συναντήσουμε φορείς που εμπλέκονται στον Τουρισμό και ν’ ανταλλάξουμε πληροφορίες και απόψεις σχετικά με τον σχεδιασμό του τουριστικού προϊόντος της περιοχής μας.\n5) Όλα αυτά τα χρόνια, που η είσοδος του Συνοριακού Σταθμού της Νυμφαίας ήταν κλειστή, προκαλέσαμε συσκέψεις φορέων και προβήκαμε σε έντονες διαμαρτυρίες για το πληττόμενο τουριστικό μας προϊόν. Πάμπολλες, δε, φορές, έχουμε αιτηθεί να επιτραπεί η διέλευση και στα τουριστικά λεωφορεία.\n6) Λίγο πριν κλείσει ο Συνοριακός Σταθμός, είχαμε σχεδιάσει και ετοιμάσει ψηφιακή διαφημιστική καμπάνια προβολής του Δήμου μας στη Βουλγαρία και στη Ρουμανία. Μια καμπάνια, που το αμέσως προσεχές διάστημα θα βγει στη δημοσιότητα.\n7) Δόρυ αιχμής, φυσικά, της τουριστικής μας πολιτικής, παραμένουν τα έργα της ανάπλασης του Ιστορικού Κέντρου της Κομοτηνής, τα οποία προχωρούν και αναδεικνύουν την περιοχή ως τόπο εξαιρετικού ιστορικού και τουριστικού ενδιαφέροντος.\n8) Έργα που συνδέονται πλέον λειτουργικά με το νεοενταγμένο έργο του Δήμου μας στο Πρόγραμμα «Αντώνης Τρίτσης» για την ανάπλαση και ανάδειξη της ευρύτερης περιοχής του Παλιού Γυμνασίου Αρρένων και της Παλιάς Νομικής.\nΈτσι, σε λίγα χρόνια, για πρώτη φορά η πόλη μας θα αποκτήσει ένα Κέντρο το οποίο θα προσελκύει επισκέπτες να το περιηγηθούν και να απολαύσουν την ομορφιά, το ιστορικό, θρησκευτικό και πολιτιστικό του αποτύπωμα στο παρελθόν και στο παρόν. Προς την κατεύθυνση αυτή, δε, υπάρχει ήδη συνεργασία και με το Πανεπιστήμιο.\n11) Η παραλιακή ζώνη του Δήμου μας είναι ένα από τα γεωγραφικά σημεία του τόπου μας όπου έχουμε σχεδιάσει και υλοποιούμε έργα υποδομών και ανάπτυξης. Επιπλέον, ετοιμάζουμε έγκαιρα τις παραλίες μας, φροντίζουμε να τις στελεχώσουμε με ναυαγοσωστικό προσωπικό, και είμαστε σε διαρκή επικοινωνία με την Εταιρεία Τουριστικών Ακινήτων, πιέζοντας τους διοικούντες της ώστε να μας παραχωρηθούν τα τμήματα που ανήκουν σ’ αυτούς ή – σε κάθε περίπτωση – να αξιοποιηθούν με τον καλύτερο τρόπο.\n12) Πέραν όλων των προαναφερόμενων, να υπενθυμίσουμε στον αγαπητό συνάδελφο ότι ο Δήμος Κομοτηνής ανήκει διοικητικά στην Περιφέρεια Ανατολικής Μακεδονίας-Θράκης. Να τον ενημερώσουμε, λοιπόν, ότι η Περιφέρειά μας ανακοίνωσε ότι θα επενδύσει το προσεχές διάστημα πόρους 2,1 εκατομμυρίων ευρώ για την τουριστική προβολή. Κομμάτι αυτής της προβολής θα αξιοποιηθεί και για τον τόπο μας.\n13) Τέλος, αναφορικά με την ύπαρξη πινακίδων, αφού επαναλάβουμε για πολλοστή φορά ότι η σήμανση εκτός των ορίων του Δήμου μας είναι αρμοδιότητα άλλων φορέων, να υπογραμμίσουμε στον αγαπητό κ. Βαφειάδη ότι η τουριστική προβολή στην εποχή μας, την εποχή της τεχνολογικής προόδου και της ψηφιακής εξέλιξης, δεν μπορεί να γίνεται με απαρχαιωμένες μεθόδους”.


Σε Αθήνα-Λευκωσία κάνουν πως δεν βλέπουν τις τουρκικές απειλές: Δεν έχουν σχέδιο… | Hellasjournal.com\nφυσικό αέριοΤουρκίαΚυπριακόΛευκωσίαΑθήνακυπριακή ΑΟΖΚώστας ΒενιζέλοςΜεβλούτ Τσαβούσογλου\nΣε Αθήνα-Λευκωσία κάνουν πως δεν βλέπουν τις τουρκικές απειλές: Δεν έχουν σχέδιο…\nΦωτογραφία του Τουρκικού Πολεμικού Ναυτικού. Photo via Twitter, @tcsavunma\nΑυτογκόλ για Ελλάδα, Κύπρο και Ευρώπη στη Διάσκεψη του Βερολίνου, “βλέπει” Γερμανός ιστορικός\nΠιο ξεκάθαρος δεν μπορούσε να ήταν ο Τούρκος υπουργός των Εξωτερικών, Μεβλούτ Τσαβούσογλου, κατά την επίσκεψή του στην κατεχόμενη Κύπρο.\nΆλλωστε, για αυτό το λόγο επέλεξε, λίγα 24ωρα μετά την κατάρρευση της προσπάθειας της απεσταλμένης των Ηνωμένων Εθνών, Τζέιν Χολ Λουτ, να επισκεφθεί την κατεχόμενη περιοχή της Κύπρου.\nΓια να… αξιολογήσει τα δεδομένα πρωτίστως, όμως, να δώσει τις οδηγίες του στην τουρκοκυπριακή ηγεσία για τα επόμενα βήματα. Όπως γίνεται συνήθως.\nΤι επιχείρησε να κάνει;\nΝα διαμηνύσει στην ελληνική πλευρά, πως για να υπάρξει μια νέα προσπάθεια στο Κυπριακό υπάρχουν προαπαιτούμενα, που πρέπει να αποδεχθεί:\nΠολιτική ισότητα, αποτελεσματική συμμετοχή ( δικαίωμα τουρκοκυπριακού βέτο στις αποφάσεις) και εκ περιτροπής προεδρία.\nΟ Μεβλούτ Τσαβούσογλου δεν απέφυγε τον πειρασμό να επαναλάβει και τη θέση της Τουρκίας, όπως αυτή διατυπώθηκε μετά το Κραν Μοντανά, ότι οι διαπραγματεύσεις στο γνωστό σχήμα δεν θα ωφελήσουν.\nΔίνεται η εντύπωση πως κάποιοι σε Αθήνα και Λευκωσία αυτό ακριβώς κάνουν.\nΕίτε υποβαθμίζοντας τις τουρκικές ενέργειες είτε αγνοώντας τις γενικότερα.\nΚάνουν, βασικά, αυτό που θέλει η κατοχική Τουρκία. Να προχωρεί ανενόχλητα και να έχει απέναντί της δυνάμεις, που με τη στάση και τη συμπεριφορά τους διαχειρίζονται παθητικά τις ενέργειες της.\nΒρισκόμαστε ενώπιον μιας νέας κατάστασης πραγμάτων. Κυρίως σε σχέση με τις μεθόδους που προωθεί η κατοχική Τουρκία για την υλοποίηση των σχεδιασμών της, που είναι πρωτίστως επιθετικού χαρακτήρα.\nΤο ζητούμενο είναι τι κάνουν Αθήνα και Λευκωσία για να αποτρέψουν τις τουρκικές κινήσεις. Έχουν σχέδιο ή θα ακολουθούν τις εξελίξεις και θα δρουν αναλόγως και εκ των υστέρων;\nΑυτά τα ερωτήματα πρέπει να τα απαντήσουν οι κυβερνήσεις Ελλάδος και Κύπρου, που προσφάτως συζήτησαν τα ζητήματα αυτά στο υψηλότερο δυνατό επίπεδο.\nΉρθε η ώρα για το ξεκαθάρισμα στον ΣΥΡΙΖΑ: Συνέδριο χωρίς Προοδευτική Συμμαχία ζητούν οι «53+»


XJ6 DIVERSION 2009-2012 - Moto Kafetzis\n> ΜΥ ΜΟΤΟ>YAMAHA>ΜΟΤΟΣΥΚΛΕΤΕΣ>XJ6 DIVERSION 2009-2012\nXJ6 DIVERSION 2009-2012 Υπάρχουν 13 προϊόντα.\n44,85 €\tΠαράδοση σε 2 με 4 εργάσιμες μέρες\nΓΝΗΣΙΑ ΤΑΚΑΚΙΑ YAMAHA 20S-W0046-00\nΤΑΚΑΚΙΑ ΟΡΓΑΝΙΚΑ EBC FA140HH ΑΜΕΡΙΚΗΣ...\nΤακάκια μεταλλικά EBC FA140HH Αμερικής κατάλληλα για super sport χρήση με υψηλή απόδοση & αθόρυβη λειτουργεία σε στεγνό και σε βρεγμένο δρόμο. Τα μεταλλικά τακάκια με την σύνθεση Double-H Sintered πληρούν τις πιο αυστηρές προδιαγραφές. Η τεχνολογία τους αποτρέπει την αύξηση θερμοκρασίας σε ακραίες συνθήκες λειτουργίας. Έχουν πιστοποίηση TUV, έγκριση...\nΤΑΚΑΚΙΑ ΟΡΓΑΝΙΚΑ EBC FA140 ΥΨΗΛΗΣ...\nΤακάκια οργανικά EBC FA140 Αγγλίας με υψηλή απόδοση & αθόρυβη λειτουργία. Το υλικό κατασκευής τους Ε327 έχει διακριθεί ως το καλύτερο υλικό κατασκευής με πολλές πωλήσεις παγκοσμίως. Τα τακάκια μπορούν να αντικαταστήσουν ακόμα και μεταλλικά λόγο των προδιαγραφών NRS οι οποίες εγγυούνται αμείωτη απόδοση σε σκληρή χρήση. Έχουν πιστοποίηση TUV, έγκριση...


Οι Άθλιοι: Αντιγράφω...*\n* Ένα κείμενο του Θ. Μαρουλιάδη\nΣτα καθίκια. Το οφείλουμε σε όλα τα πρόσωπα που συμβολίζουν το συλλογικό κακό σ’ αυτή την πόλη. Σε όλο το σκατολόι της δεξιάς. Στην κυρία που σέρνει στην Μητροπόλεως την - φορτωμένη με ψώνια - μετανάστρια υπηρέτρια της. Στους βιομήχανους, χωρίς βιομηχανίες, που φούνταραν τα εργοστάσια που κληρονόμησαν από τους παππούδες τους, που πέταξαν κόσμο και κοσμάκη στο δρόμο και στην πείνα, και τώρα ζούνε σαν πρίγκιπες με τα λεφτά που έβγαλαν από το χρηματιστήριο. Στα δουλικά των πλουσίων της πόλης, που το μόνο πράγμα που ξέρουν είναι να σκύβουν τη μέση και να φιλούν ρυτιδιασμένα χέρια, ελπίζοντας σε μία διευθυντική θέση, σε ένα κόκκαλο με λίγο ψαχνό, σε μία καρέκλα σε κάποιο διοικητικό συμβούλιο που δεν κάνει απολύτως τίποτα. Το οφείλουμε σε αυτούς που ρήμαξαν την Θεσσαλονίκη, που γέμισαν με τσιμέντο τους ελεύθερους χώρους, που μοίρασαν άσκοπα και άχρηστα έργα σε φίλους τους εργολάβους, που πήραν μίζες γι’ αυτό, που είναι χωμένοι στα σκατά της διαπλοκής μέχρι το λαιμό και βάλε. Το οφείλουμε σε όλους τους «πρώην» δήθεν αριστερούς, που έσκασαν από το χρήμα που τους τάισαν για πολλά χρόνια οι πασόκοι. Που τους έδιναν δουλειές πολλών δεκάδων χιλιάδων ευρώ, δουλειές που ποτέ δεν έγιναν, συμβάσεις που υπογράφτηκαν μετά την ακύρωση των έργων. Το οφείλουμε στα παρτάλια της διοίκησης του κεντρικού δήμου, στους κολλητούς της Ντόρας, του Μάνου, του Οικονομάκη της ΟΙΚΟΜΕΤ, στους ανθρώπους και τους υπαλλήλους του Βενιζέλου, του Λαυρεντιάδη και του Λιακουνάκου. Το οφείλουμε στους αρθρογράφους των πίσω σελίδων των τοπικών εφημερίδων, που μόνο κακά λόγια και κατάρες γράφουν για τους πολλούς καλούς ανθρώπους αυτής της πόλης. Το οφείλουμε στα λαμόγια που ξεπλένουν μαύρο χρήμα αλλάζοντας κάθε τόσο τη βιτρίνα της Θεσσαλονίκης.\nΣτους πολλούς καλούς ανθρώπους. Το οφείλουμε σε όλους αυτούς, στα δυτικά, τα ανατολικά, στο κέντρο και στα βόρεια, που δίνουν κάθε μέρα τη μάχη τους. Στη δουλειά, στην ανεργία, στο σπίτι, στη γειτονιά, στην πρωτοβουλία, στο στέκι, στην παρέα, στην εξέδρα. Το οφείλουμε σε όλους αυτούς που η καρδιά τους χτυπάει από τα κάτω και από τα αριστερά. Που συντονίζουν την οργή και τη χαρά τους. Που αλλάζουν διάθεση όταν βλέπουν ένα πάρκο γεμάτο από κόσμο. Που αλλάζουν διάθεση όταν βλέπουν μία τεράστια ουρά έξω από ένα συσσίτιο. Το οφείλουμε σε όλες τις δημιουργικές δυνάμεις αυτής της πόλης, πρώτα και κύρια σε δύο κοπέλες, σε αυτή που γεμίζει κάθε μέρα τα ράφια στο σούπερ μάρκετ και σε αυτή που σε ένα τριήμερο είχε ζητήσει από τον Αποστόλη να ξαναπαίξει τις «Διακοπές» γιατί το αρχίδι το αφεντικό της την είχε κρατήσει μέχρι αργά το βράδυ στη δουλειά. Το οφείλουμε σε όλα τα καταπληκτικά παιδιά όλων των μαθητικών και φοιτητικών καταλήψεων, που έκαναν άνω κάτω την πόλη, που τις άλλαξαν τα φώτα, που ξενύχτησαν στους δρόμους και στο αμφιθέατρο της ΦΜΣ. Το οφείλουμε σε όλους τους ανθρώπους που ήρθαν σε αυτή την πόλη από κάπου αλλού, γιατί όσο υπάρχει Θεσσαλονίκη κανένας άνθρωπος δεν θα μείνει χωρίς πατρίδα. Το οφείλουμε στα εκατό χιλιάδες και βάλε φαντάσματα που, ακόμα έναν Μάιο, γυρνούν σαν επιτάφιος στην Τσιμισκή, στην Εγνατία, στην Ερμού, στη Β. Ηρακλείου, στην Αγίου Δημητρίου, στην Εθνικής Αμύνης, στην Όλγας, στην Ευαγγελίστρια, κρατώντας μία πόρτα που ξήλωσαν από ένα περίπτερο και έναν νεκρό πάνω της, σκοτωμένο από τις σφαίρες της χωροφυλακής. Τους το οφείλουμε, κάποτε θα πρέπει και αυτοί να ησυχάσουν, κάποτε θα πρέπει να τελειώσουν τη διαδήλωση τους, να πάνε να τσιμπήσουν κάτι με τους φίλους τους, να γυρίσουν στα σπίτια τους να ξεκουραστούνε. Το οφείλουμε σε όλους τους ανθρώπους που χάσαμε, άλλους πρόωρα, άλλους στην ώρα τους, σε όλους αυτούς που έφυγαν ξαφνικά και δεν πρόλαβαν να δουν ότι στην κωλόπολη μας, που τόσο πολύ την αγαπήσαμε, πρώτο στις εκλογές βγήκε ένα αριστερό ψηφοδέλτιο. Εγώ το οφείλω στην κόρη μου που στεναχωριέται γιατί εκείνο το παιδί δεν έχει που να πάει, άθλιε ελεεινέ απατεώνα Σαββόπουλε, και γιατί πιστεύει πως όταν κάποιος άνθρωπος έχει ανάγκη λεφτά πρέπει να πηγαίνει και να τα παίρνει από την τράπεζα.\nΘα τους γαμήσουμε τα πρέκια. Το οφείλουμε στους εαυτούς μας.\nH φωτογραφία είναι του Αστέρη Μασούρα\nΕίχα βάλει αυτοσκοπό να πολεμήσω να βγει το ΠΑΣΟΚ τρίτο κι ο ΣΥΡΙΖΑ πρώτος. Ο αγώνας δε σταμάτησε...\n22 Μαΐου, 2012 10:59\n@δείμε, σκληρός τίμιος ελπιδοφόρος αγώνας!\n22 Μαΐου, 2012 11:40\nΔες το νέο topic που έβαλα πάνω από τις αναρτήσεις μου... Ασταμάτητος αγώνας...\n22 Μαΐου, 2012 11:45


Ποιοι είναι οι καλύτεροι τρόποι για να φροντίσουμε τα πουλόβερ μας\nΠΟΙΟΙ ΕΙΝΑΙ ΟΙ ΚΑΛΥΤΕΡΟΙ ΤΡΟΠΟΙ ΓΙΑ ΝΑ ΦΡΟΝΤΙΣΟΥΜΕ ΤΑ ΠΟΥΛΟΒΕΡ ΜΑΣ από Voria.gr article https://www.voria.gr/article/pii-ine-i-kaliteri-tropi-gia-na-frontisoume-ta-poulover-mas Εάν λατρεύετε και εσείς τα πουλόβερ σας, είναι σίγουρο πως θέλετε να τα διατηρήσετε σε άριστη κατάσταση όσο καιρό και αν τα έχετε στη συλλογή σας. 18.11.2020 13:01\n18/11/2020, 13:01 |\nΕάν λατρεύετε και εσείς τα πουλόβερ σας, είναι σίγουρο πως θέλετε να τα διατηρήσετε σε άριστη κατάσταση όσο καιρό και αν τα έχετε στη συλλογή σας.\nΈνας από τους λόγους που θέλουμε να πέσει λίγο περισσότερο η θερμοκρασία είναι για να φορέσουμε επιτέλους τα αγαπημένα μας πουλόβερ. Πρόκειται για τα πιο cozy κομμάτια της συλλογής μας, τα οποία μας κρατούν ζεστές όσο κρύο και αν έχει. Και φυσικά μπορούμε να τα φορέσουμε με άπειρους τρόπους.\nΕάν λατρεύετε και εσείς τα πουλόβερ σας, είναι σίγουρο πως θέλετε να τα διατηρήσετε σε άριστη κατάσταση όσο καιρό και αν τα έχετε στη συλλογή σας. Για να σας βοηθήσουμε, συγκεντρώσαμε τα πιο χρήσιμα tips για να τα φροντίσετε.\nΑφαιρέστε προσεκτικά τα χνούδια\nΑπό τα πρώτα πράγματα που έρχονται στο μυαλό μας όταν σκεφτόμαστε τα χειμερινά μας πουλόβερ είναι αφενός η ζεστασιά που νιώθουμε κάθε φορά που τα φοράμε και αφετέρου τα χνούδια που γεμίζουν και μας ενοχλούν. Τα κακά νέα είναι πως όλα τα πουλόβερ γεμίζουν χνούδια χωρίς να φταίμε απαραίτητα εμείς, τα καλά νέα όμως είναι πως μπορούμε να καθαρίσουμε το πουλόβερ μας ώστε να μοιάζει με καινούριο. Αυτό που πρέπει να κάνετε είναι να κρατήσετε το πουλόβερ σας τεντωμένο στο σημείο όπου υπάρχει το χνούδι και να το αφαιρέσετε με απαλές κινήσεις ή να το κόψετε με ένα ψαλίδι.\nΠροσέξτε τις κλωστές\nΈνας από τους λόγους που επίσης μας δυσκολεύουν τα πουλόβερ είναι οι κλωστές που ξεφεύγουν. Μάλιστα αυτή είναι η αιτία που πολλές από εμάς έχουμε χαλάσει κάποια πουλόβερ όταν στην προσπάθεια μας να αφαιρέσουμε αυτές τις κλωστές καταλήγουμε να δημιουργούμε τρύπες στο αγαπημένο μας πουλόβερ. Για να μην σας συμβεί αυτό το μόνο που έχετε να κάνετε είναι να τραβήξετε την κλωστή που έχει ξεφύγει προς τα μέσα, ώστε να είναι σίγουρο πως δεν θα τραβηχτεί. Θα πρέπει όμως να είστε ιδιαίτερα προσεκτικές.\nΚάθε πότε πρέπει να τα πλένετε;\nΤο πλύσιμο των πουλόβερ δεν είναι μία ιδιαίτερα εύκολη υπόθεση, αφού τις περισσότερες φορές χρειάζεται να τα πλύνετε στο χέρι ώστε να μην χαλάσει η πλέξη και το ύφασμα. Αυτό που χρειάζεται να κάνετε είναι να γεμίσετε μία λεκάνη με χλιαρό νερό και να ρίξετε μερικές σταγόνες απορρυπαντικού, το οποίο όμως να είναι ελαφρύ και χωρίς πολύ έντονο άρωμα. Τοποθετήστε μέσα στη λεκάνη το πουλόβερ σας και αφήστε το για μερικά λεπτά. Αφού περάσει ο χρόνος βγάλτε το πουλόβερ σας και στραγγίστε το καλά στριφογυρίζοντας το μέχρι να φύγουν όλα τα νερά. Τα πουλόβερ από βαμβάκι, κασμίρ και μετάξι συνήθως πρέπει να πλένονται αφού τα έχετε φορέσει δύο ή τρεις φορές, ενώ τα μάλλινα πουλόβερ ή εκείνα από polyester χρειάζεται να πλυθούν αφού τα έχετε φορέσει πέντε φορές. Από όποιο υλικό και να είναι όμως το πουλόβερ σας πάντα θα πρέπει να θυμάστε να προσέχετε την ετικέτα και να διαβάζετε τις οδηγίες πλυσίματος. Ένα ακόμα πολύ χρήσιμο tip αν επιθυμείτε να πλένετε συνεχώς το πουλόβερ σας είναι να φοράτε ένα απλό t-shirt από κάτω.\nΦυλάξτε τα με προσοχή\nΟ Νο1 κανόνας για τα πουλόβερ είναι πως ποτέ δεν πρέπει να κρέμονται σε κρεμάστρες, καθώς κάνουν τσακίσεις, χάνουν το σχήμα τους και ξεχειλώνουν. Ο καλύτερος τρόπος για να τα φυλάξετε είναι να τα διπλώσετε προσεκτικά και να τα αποθηκεύσετε σε κάποιο ράφι ή συρτάρι της ντουλάπας σας.\nSAINT LAURENT: ΕΝΑΣ ΑΚΟΜΑ ΟΙΚΟΣ ΠΟΥ ΛΕΕΙ ΟΧΙ ΣΤΗ ΓΟΥΝΑ\n«VALENTINO VACCINATED»: ΤΑ ΝΕΑ ΦΟΥΤΕΡ ΤΟΥ ΟΙΚΟΥ ΠΟΥ ΛΑΤΡΕΨΕ Η LADY GAGA


Radio Trapezounta Boston - Ράδιο Τραπεζούντα Βοστώνης: ΕΥΡΩΠΑΪΚΟ ΠΡΟΓΡΑΜΜΑ ΣΠΟΥΔΩΝ ΒΗΣΣΑΡΙΩΝ ΝΑ ΟΝΟΜΑΣΘΕΙ ΒΗΣΣΑΡΙΩΝΟΣ Η ΠΛΑΤΕΙΑ ΤΩΝ ΑΓΙΩΝ ΑΠΟΣΤΟΛΩΝ ΤΗΣ ΡΩΜΗΣ\nΕΥΡΩΠΑΪΚΟ ΠΡΟΓΡΑΜΜΑ ΣΠΟΥΔΩΝ ΒΗΣΣΑΡΙΩΝ ΝΑ ΟΝΟΜΑΣΘΕΙ ΒΗΣΣΑΡΙΩΝΟΣ Η ΠΛΑΤΕΙΑ ΤΩΝ ΑΓΙΩΝ ΑΠΟΣΤΟΛΩΝ ΤΗΣ ΡΩΜΗΣ\nΚατά την διάλεξη του στο Πανεπιστήμιο της Σιένας – Ιταλία τμήμα Κλασικών και Βυζαντινών σπουδών με θέμα : Το Ποντιακό Ζήτημα Σήμερα\nΕΥΡΩΠΑΪΚΟ ΠΡΟΓΡΑΜΜΑ ΣΠΟΥΔΩΝ ΒΗΣΣΑΡΙΩΝ\nΝΑ ΟΝΟΜΑΣΘΕΙ ΒΗΣΣΑΡΙΩΝΟΣ Η ΠΛΑΤΕΙΑ ΤΩΝ ΑΓΙΩΝ ΑΠΟΣΤΟΛΩΝ ΤΗΣ ΡΩΜΗΣ\nΗ διεύρυνση της Ευρώπης στα Νότιο Ανατολικά, στην Μικρά Ασία θέτει το ζήτημα της Ευρωπαϊκής ταυτότητας σε σχέση με το Βυζάντιο, την Ρωμανία.\nΑπό την δεκαετία του 80’ προβλέποντας τις νέες συνθέσεις και νέες οσμώσεις, ονόμασα την νέα Πόλη ΡΩΜΑΝΙΑ. Θέτει το ζήτημα των θεμελίων, των πηγών του Ευρωπαϊκού Πολιτισμού, του Ελληνικού - Βυζαντινού υπόβαθρου της Ιταλικής και Ευρωπαϊκής Αναγέννησης. Των ανθρωπιστικών ιδεών και των πρωταγωνιστών που κυοφόρησαν και διαμόρφωσαν την ιδέα της Ευρώπης, την ταυτότητα της, των Πατέρων της.\nΟ Βησσαρίων ο Τραπεζούντιος είναι ένας από τους μεγάλους και πρώτους πατέρες της Ευρώπης.\nΕίναι αυτός που τροφοδότησε τις διαδικασίες που γέννησαν τον Έρασμο, τις Ακαδημίες, τις Βιβλιοθήκες, το μεγάλο κίνημα του Ουμανισμού, το δίκτυο των Ανθρωπιστών που είχε αυτόν ως δημιουργό.\nΤο πρώτο και ελάχιστο που οφείλει να κάνει η σημερινή Ευρώπη για να ανακτήσει, να ολοκληρώσει την ακρωτηριασμένη πολιτισμική – μορφωτική ταυτότητα της είναι ένα Ευρωπαϊκό Πρόγραμμα Σπουδών που θα έχει το όνομα του Βησσαρίωνος, του Δάσκαλου, ανάλογο του Έρασμου, του μαθητή.\nΣτους πολλούς στόχους αυτού του προγράμματος θα προβλέπεται η παροχή ειδικών υποτροφιών για την γνώση και καλλιέργεια της Ποντιακής γλώσσας στους νέους και νέες Ποντίους της περιφέρειας του Πόντου, της Τραπεζούντας. Της γενέτειρας Πόλις του Βησσαρίωνος στην οποία αφιέρωσε το γνωστό «Εγκώμιο».\nΩς γνωστόν η ομιλούμενη από τους Εξισλαμισμένους Ποντίους γλώσσα είναι η πλησιέστερη προς την Αρχαία Ελληνική ομιλούμενη σήμερα γλώσσα. Η γλώσσα αυτή πρέπει να προστατευθεί αντί να δολοφονείται από τους Πολιτικούς, Στρατιωτικούς και Θρησκευτικούς Θεσμούς της Άγκυρας.\nΑποτελεί μια από τις πλέον λαμπερές ιστορικές Ευρωπαϊκές ψηφίδες της Ευρώπης που οικοδομούμε.\nΗ χώρα την οποία υποχρεώνει η ιστορία να συμβάλει στην επιστροφή αυτού του μεγάλου Έλληνα και Ευρωπαίου ανθρωπιστή στο σύγχρονο Ευρωπαϊκό γίγνεσθαι είναι η Ιταλία. Η Ιταλία οφείλει πολλά στον Βησσαρίωνα. Η Ελλάδα επίσης του οφείλει πολλά αλλά δεν το ξέρει.\nΗ πρώτη πράξη θα ήταν η ονομασία της Πλατείας των Αγίων Αποστόλων στο κέντρο της Ρώμης σε πλατεία Αγίων Αποστόλων – Βησσαρίωνος. Πολλά σχεδιαγράμματα της πλατείας σύγχρονα του Βησσαρίωνα και μεταγενέστερα την αποκαλούν με την Αρχαιοελληνική λέξη PLATEA που έχει την συνέχεια της στα Ποντιακά αιώνες μετά. Πάμε Σην ΠΛΑΤΕΑΝ λένε ακόμη σήμερα οι Πόντιοι στην Τραπεζούντα.\nΤην Πόλη της Φιλοκαλίας όπως την περιγράφει ο Βησσαρίων.\nPosted by Radio Trapezounta Boston at 10:39 PM


«Άλλοι μεταλλάχθηκαν και έφυγαν μακριά από τις αρχές του ΔΗΣ | News\n«Άλλοι μεταλλάχθηκαν και έφυγαν μακριά από τις αρχές του ΔΗΣ\n| Εκτύπωση | 05 Νοέμβριος 2017, 18:03 | Του Μιχάλη Παπαδόπουλου\nΙ. ΣΥΓΚΡΑΣΙΤΗ: Ο ΝΙΚΟΛΑΣ ΕΙΝΑΙ ΕΝΑΣ ΠΟΛΙΤΙΚΟΣ ΝΕΑΣ ΚΟΠΗΣ ΚΑΙ ΑΝΟΙΚΤΩΝ ΟΡΙΖΟΝΤΩΝ, ΠΟΥ ΜΠΟΡΕΙ ΝΑ ΕΓΓΥΗΘΕΙ ΤΟ ΑΥΡΙΟ\n«Η ΣΧΕΣΗ ΜΟΥ ΜΕ ΤΟΝ ΣΥΝΑΓΕΡΜΙΚΟ ΚΟΣΜΟ -ΑΠΛΟΥΣ ΨΗΦΟΦΟΡΟΥΣ ΚΑΙ ΚΟΜΜΑΤΙΚΗ ΒΑΣΗ- ΠΑΡΑΜΕΝΕΙ ΑΡΙΣΤΗ ΚΑΙ ΑΝΑΛΛΟΙΩΤΗ. ΠΑΝΤΟΤΕ ΜΕ ΣΤΗΡΙΖΑΝ ΠΟΛΙΤΙΚΑ, ΕΝΩ ΣΤΗΝ ΚΟΡΥΦΩΣΗ ΤΗΣ ΠΟΛΙΤΙΚΗΣ ΜΟΥ ΔΙΑΔΡΟΜΗΣ ΣΤΟΝ ΧΩΡΟ ΜΕ ΕΞΕΛΕΞΑΝ ΜΕ ΤΗΝ ΨΗΦΟ ΤΟΥΣ (ΚΙ ΟΧΙ ΜΕ ΠΟΣΟΣΤΩΣΗ, ΟΠΩΣ ΚΑΠΟΙΟΙ ΚΑΚΕΝΤΡΕΧΕΙΣ ΔΙΑΔΙΔΟΥΝ) ΔΥΟ ΦΟΡΕΣ ΣΤΟ ΠΓ ΤΟΥ ΔΗΣΥ»\n* Το ιδεολογικό μου στίγμα, το ιδεολογικό μου υπόβαθρο παραμένει σταθερό. Δεν έχω μετακινηθεί καθόλου από τις αρχές και τις αξίες που διαχρονικά πρεσβεύω\n* Εκτίμησή μου, όμως, είναι ότι στην παρούσα συγκυρία η Νέα Στρατηγική είναι η μόνη ολοκληρωμένη πρόταση που παρουσιάσθηκε στον τόπο μετά την κατάρρευση των πρόσφατων συνομιλιών\nΤο ιδεολογικό μου στίγμα, το ιδεολογικό μου υπόβαθρο παραμένει σταθερό. Δεν έχω μετακινηθεί καθόλου από τις αρχές και τις αξίες που διαχρονικά πρεσβεύω. Δεν αμφιταλαντεύτηκα ποτέ και δεν έθεσα ποτέ τα πιστεύω μου στο ζύγι του πολιτικού καιροσκοπισμού. Άλλοι μεταλλάχθηκαν, απομακρύνθηκαν και έφυγαν μακριά από τις αρχές και τις αξίες της παράταξης (ΔΗΣΥ).\nΑυτά τονίζει, μεταξύ άλλων, στη συνέντευξή της στη «Σημερινή» της Κυριακής, το τέως μέλος του ΠΓ του ΔΗΣΥ, διεθνολόγος Ιωάννα Συγκρασίτη, εξηγώντας τους λόγους της δημόσια εκφρασθείσας στήριξής της στην υποψηφιότητα του Νικόλα Παπαδόπουλου.Η συστράτευση με τον οποίο, όπως λέει χαρακτηριστικά, «δεν θα μπορούσε να πάρει άλλη διάσταση και μορφή πέρα από τη λογική του απλού και ανιδιοτελούς στρατιώτη που, αποδεχόμενος τις πολιτικές του διακηρύξεις, το πλαίσιο αρχών και αξιών του υποψηφίου Προέδρου, στέκεται στο πλευρό του και δίδει τον αγώνα του για μια νικηφόρα έκβαση αυτής της κρίσιμης πολιτικής μάχης».\nΜετά την αποχώρησή σας από τον ΔΗΣΥ, εκφράσατε στήριξη στην υποψηφιότητα του κ. Νικόλα Παπαδόπουλου, εξηγώντας και τους λόγους αυτής της επιλογής σας. Τον κ. Παπαδόπουλο στηρίζει, ωστόσο, ένα ετερόκλητο σύνθεμα δυνάμεων, με διαφορετικές ιδεολογικοπολιτικές αναφορές. Θεωρείτε ότι οι αρχές, οι αξίες και οι θέσεις τις οποίες επικαλεστήκατε εκφράζοντας την υποστήριξή σας, αντιπροσωπεύονται και από όλες αυτές τις δυνάμεις με τις οποίες βρίσκεστε στην ίδια έπαλξη;\nΟ Νικόλας Παπαδόπουλος είναι ένας νέος πολιτικός με όραμα και φρέσκιες ιδέες που δεν κουβαλά στις πλάτες του βαρίδια και δεσμεύσεις από το παρελθόν. Η έως τώρα πολιτική του διαδρομή εδράζεται στον καλώς εννοούμενο πατριωτισμό και στη σύνθεση ευρύτερων δυνάμεων για το καλό του τόπου. Προτιμά την πρόσθεση και τον πολλαπλασιασμό από την αφαίρεση και τη διαίρεση, πράγμα πολύ σημαντικό για έναν πολιτικό που διεκδικεί ένα τόσο σημαντικό αξίωμα.\nΠροτιμά τη δημιουργική σύνθεση από την ξεπερασμένη αντίληψη της περιχαράκωσης σε ιδεολογικές και κομματικές παρωπίδες. Είναι ένας πολιτικός ηγέτης νέας κοπής και ανοικτών οριζόντων, που μπορεί να εγγυηθεί ένα καλύτερο αύριο για την Κύπρο, καθώς και την επιβίωση αλλά και τη συνέχεια του κυπριακού Eλληνισμού στο νησί. Παραμένει ασυμβίβαστος στο εθνικό θέμα, μακριά από τη λογική της υποχωρητικότητας και της συνεχούς διολίσθησης στις τουρκικές θέσεις.\nΤην ίδια στιγμή, στα θέματα εσωτερικής διακυβέρνησης έχει επιλέξει να κινηθεί πέρα και έξω από τις πεπατημένες παλαιοκομματικές πρακτικές που οδήγησαν την Κύπρο στο χείλος της καταστροφής. Στρατηγική του επιλογή είναι να εκφράσει το σύνολο της κυπριακής κοινωνίας, παραμένοντας μακριά από ανέξοδους και αδιέξοδους λαϊκισμούς, ανοίγοντας μια νέα σελίδα ανάπτυξης και ευημερίας, στηριζόμενος στα υπαρκτά συγκριτικά πλεονεκτήματα της Κύπρου προς όφελος του συνόλου των πολιτών της.\nΑυτές οι αρχές και οι αξίες έχουν γίνει αποδεκτές από όλα τα κόμματα και τις κινήσεις που στηρίζουν την υποψηφιότητα του Νικόλα Παπαδόπουλου. Αυτές οι αρχές και οι αξίες αποτέλεσαν και για εμένα, προσωπικά, τα εχέγγυα για να συστρατευτώ με τον Νικόλα Παπαδόπουλο.\nΣτο πλευρό του Νικόλα\nΠοια μορφή διαλαμβάνει η συστράτευσή σας με τον κ. Νικόλα Παπαδόπουλο;\nΗ συστράτευσή μου με τον Νικόλα Παπαδόπουλο -πάντοτε σε εθελοντική βάση- δεν θα μπορούσε να πάρει άλλη διάσταση και μορφή πέρα από τη λογική του απλού και ανιδιοτελούς στρατιώτη που, αποδεχόμενος τις πολιτικές του διακηρύξεις, το πλαίσιο αρχών και αξιών του υποψηφίου Προέδρου, στέκεται στο πλευρό του και δίδει τον αγώνα του για μια νικηφόρα έκβαση αυτής της κρίσιμης πολιτικής μάχης.\nΑκράδαντα πιστεύω ότι σε μια δύσκολη προεκλογική μάχη -όπως οι προεδρικές εκλογές- αξία δεν έχουν οι εφήμεροι τίτλοι στο προεκλογικό οργανόγραμμα και την ιεραρχικά δομημένη ανθρωπογεωγραφία της προεκλογικής εκστρατείας, αλλά η πολιτική αποτελεσματικότητα, η μαχητικότητα, η επαφή με τον κόσμο και τους καθημερινούς ανθρώπους, και, προπάντων, η πίστη στην τελική νίκη.\nΣε μια ιδιαιτέρως δύσκολη και διμέτωπη πολιτική μάχη, όπως αυτές οι προεδρικές εκλογές, τόσο απέναντι στις δυνάμεις τού χθες όσο και για να πειστούν όλοι όσοι μέχρι σήμερα δεν συμμετείχαν στα πολιτικά δρώμενα του τόπου για τους δικούς τους λόγους, δεν έχουμε την πολυτέλεια να θέτουμε τους εαυτούς μας πάνω από τη συλλογική προσπάθεια. Έχουμε ανάγκη από πραγματικούς στρατιώτες που να μοχθούν καθημερινά και να πιστεύουν στη νίκη!\nΗ λύση ΔΔΟ\nΤο 2013 ο κ. Αναστασιάδης δεν προέβη σε καμία αναφορά στη λύση ΔΔΟ στο προεκλογικό του πρόγραμμα, προκειμένου να εξασφαλίσει την υποστήριξη των κεντρώων δυνάμεων. Κάτι ανάλογο πράττει και ο κ. Παπαδόπουλος τώρα. Τελικώς, η μη αναφορά σε λύση ΔΔΟ αποτελεί το… διαβατήριο για την Προεδρία της Δημοκρατίας;\nΚατά την προσωπική μου άποψη, διαβατήριο για την Προεδρία δεν αποτελεί απλώς «η αναφορά ή η μη αναφορά σε λύση ΔΔΟ» κατά τη διάρκεια της προεκλογικής περιόδου, αλλά η αξιοσύνη και η φερεγγυότητα του Προέδρου, καθώς και η ικανότητά του να διαπραγματευτεί χωρίς φοβικά και ηττοπαθή σύνδρομα, όπως και η παρουσίαση στον λαό ενός συγκροτημένου, βιώσιμου, λειτουργικού πλαισίου λύσης, που θα τοποθετεί το πρόβλημα στις σωστές του βάσεις και θα διασφαλίζει την επόμενη μέρα της Κυπριακής Δημοκρατίας και του Κυπριακού Ελληνισμού στο νησί. Θεωρώ ότι ο Νικόλας Παπαδόπουλος και άξιος και φερέγγυος είναι για να αναλάβει τη διακυβέρνηση της Κύπρου, καθώς και για να διαχειριστεί με επιτυχία το Κυπριακό!\nΓίνεται πολλή συζήτηση για την εξαγγελθείσα Νέα Στρατηγική στο Κυπριακό. Πέρα από τις θέσεις και τις αντιθέσεις, τα επιχειρήματα και τα αντεπιχειρήματα, είναι δυνατόν να υπάρχει νέα στρατηγική χωρίς αλλαγή του στρατηγικού στόχου (που παραμένει η λύση ΔΔΟ);\nΣτρατηγικός στόχος είναι η ύπαρξη ενός πλαισίου λύσης που να στηρίζεται στα διεθνή και τα ευρωπαϊκά πρότυπα, καθώς και στα ψηφίσματα του ΟΗΕ. Ένα βιώσιμο και λειτουργικό πλαίσιο λύσης που να δικαιώνει σε μεγάλο βαθμό τα δεινά και τις θυσίες του λαού μας, και όχι σε λύσεις «α λα τούρκα», που όχι μόνο δεν είναι βιώσιμες, αλλά υπονομεύουν και την επόμενη ημέρα της λύσης. Η Νέα Στρατηγική έρχεται ως μια εναλλακτική πολιτική αντιμετώπισης της τουρκικής αδιαλλαξίας.\nΠολλά μπορούν να ειπωθούν για τη Νέα Στρατηγική και είμαστε ανοικτοί να τα συζητήσουμε. Εκτίμησή μου, όμως, είναι, ότι στην παρούσα συγκυρία η Νέα Στρατηγική είναι η μόνη ολοκληρωμένη πρόταση που παρουσιάσθηκε στον τόπο μετά την κατάρρευση των πρόσφατων συνομιλιών. Με την Τουρκία του Ερντογάν να έχει μετεξελιχθεί σε ένα δεσποτικό και απολυταρχικό Σουλτανάτο και με την τουρκοκυπριακή ηγεσία να είναι εγκλωβισμένη στις ορέξεις της Άγκυρας, οφείλουμε ως χώρα και έθνος να αλλάξουμε άμεσα ρότα αντιμετώπισης του αντιπάλου.\nΠαραμένω πιστή στις αρχές μου\nΗ μεταπήδηση από έναν πολιτικό χώρο σε έναν άλλον, όσο δικαιολογημένη, τεκμηριωμένη και ανιδιοτελής είναι, αφήνει πάντα ένα σημάδι σε προσωπικό επίπεδο. Για εσάς, πώς ήταν αυτή η αλλαγή περιβάλλοντος;\nΤο ιδεολογικό μου στίγμα, το ιδεολογικό μου υπόβαθρο παραμένει σταθερό. Δεν έχω μετακινηθεί καθόλου από τις αρχές και τις αξίες που διαχρονικά πρεσβεύω. Δεν αμφιταλαντεύτηκα ποτέ και δεν έθεσα ποτέ τα πιστεύω μου στο ζύγι του πολιτικού καιροσκοπισμού. Άλλοι μεταλλάχθηκαν, απομακρύνθηκαν και έφυγαν μακριά από τις αρχές και τις αξίες της παράταξης. Από πλευράς μου, παραμένω πιστή σε όλα όσα κάποια ξεχασμένα από τις ηγετικές ομάδες κομματικά καταστατικά αναφέρουν. Σας τα λέω όλα αυτά, γιατί δεν αισθάνομαι ότι έχω μεταπηδήσει κάπου αλλού.\nΆλλωστε, δεν έχω ενταχθεί σε κάποιο άλλο πολιτικό κόμμα, φορέα ή οργάνωση. Γι’ αυτό και η σχέση μου με τον συναγερμικό κόσμο -απλούς ψηφοφόρους και κομματική βάση- παραμένει άριστη και αναλλοίωτη. Πάντοτε με στήριζαν πολιτικά, ενώ στην κορύφωση της πολιτικής μου διαδρομής στον χώρο με εξέλεξαν με την ψήφο τους (κι όχι με ποσόστωση, όπως κάποιοι κακεντρεχείς διαδίδουν) δύο φορές στο ΠΓ του ΔΗΣΥ. Για μένα, το «την πατρίδα ουκ ελάττω παραδώσω» δεν είναι ένα απλώς ένα ακόμη ξεχασμένο κομματικό σύνθημα, αλλά ιδεολογικό βίωμα και σημείο αναφοράς στην πολιτική μου δράση!


Με τον Σαββάκη στο πλευρό του ο Παπαδόπουλος - Δημοκρατική της Ρόδου\nΜε τον Σαββάκη στο πλευρό του ο Παπαδόπουλος\nΤον Στέργο Σαββάκη θα συνεχίσει να έχει στο πλευρό του, σε ρόλο άμεσου συνεργάτη, ο τεχνικός του Κλεάνθη Κώστας Παπαδόπουλος. Ο γνωστός πρώην γκολκίπερ αναλαμβάνει και χρέη προπονητή τερματοφυλάκων των Παραδεισιωτών, η διοίκηση των οποίων ανακοίνωσε άλλες τρεις σημαντικές ανανεώσεις συνεργασιών. Στην ομάδα παραμένουν ο αρχηγός της Αποστόλης Γρηγοριάδης, καθώς και οι Σάββας Πολυμένωφ και Αναστάσης Παπακωνσταντίνου. Αναλυτικά:\n«Μετά την ανανέωση της συνεργασίας με τον προπονητή μας Κώστα Παπαδόπουλο, ήταν λογικό να προχωρήσουμε σε συμφωνία με τον Στέργο Σαββάκη, ο οποίος θα είναι ο άμεσος συνεργάτης του, καθώς και προπονητής τερματοφυλάκων της ομάδας μας.\nΆπαντες στον Κλεάνθη είμαστε ευχαριστημένοι με την καθημερινή δουλειά του Στέργου και του ευχόμαστε να συνεχίσει με την ίδια όρεξη.\nΠαράλληλα, τα “ροσονιέρι” θα συνεχίσουν να φοράνε την επόμενη χρονιά ο αρχηγός μας Αποστόλης Γρηγοριάδης, ο Σάββας Πολυμένωφ και ο Αναστάσης Παπακωνσταντίνου.\nΕυχόμαστε σε όλους υγεία και καλή ποδοσφαιρική χρονιά με πολλές επιτυχίες».\nΡόδος: Νέος προπονητής τερματοφυλάκων και αντίστροφη μέτρηση Στην εμπειρία του Νίκου Σίγαλου επενδύει η διοίκηση της ΠΑΕ Ρόδος προκειμένου…


Rustic chic... μια εκλεπτυσμένη δόση φύσης στο σπίτι μας! | 26 eco pages\nRustic chic... μια εκλεπτυσμένη δόση φύσης στο σπίτι μας!\nΤο rustic chic είναι το είδος διακόσμησης που αγαπάει το ξύλο, το μέταλλο, το μπαμπού, τις γήινες αποχρώσεις, τα λίνα υφάσματα ...\nΤο rustic chic είναι το είδος διακόσμησης που αγαπάει το ξύλο, το μέταλλο, το μπαμπού, τις γήινες αποχρώσεις, τα λίνα υφάσματα και τα δέρματα και γενικά τα έπιπλα και τα διακοσμητικά από φυσικά υλικά.\n'Ο,τι δηλαδή χρειαζόμαστε για να φέρουμε τη φύση λίγο πιο κοντά μας…\nΗ αλήθεια είναι πως τα περισσότερα σπίτια στη πόλη, αρχιτεκτονικά τουλάχιστον, δε μας προδιαθέτουν ώστε να υιοθετήσουμε αυτό το στυλ. Ωστόσο πάντα υπάρχουν τρόποι να κάνουμε το σπίτι μας να δείχνει πιο φιλόξενο, πιο άνετο και πιο κοντά στη φύση.\nTο χρώμα της βανίλιας, της καραμέλας και της κανέλας, το μπεζ και το λευκό, είναι τα χρώματα που αναδεικνύουν αυτό το στυλ. Προτιμήστε αυτά τα χρώματα για τους τοίχους, τους καναπέδες και τις κουρτίνες και συνδυάστε τα με έπιπλα από ακατέργαστο ξύλο, ντουλάπες με γρίλιες και μπαούλα.\nΈπιπλα όπως βιβλιοθήκες ή ντουλάπες είναι κομμάτια που λόγω του όγκου τους μεταμορφώνουν αμέσως την εικόνα ενός χώρου.\nΓια τα παράθυρα προτιμείστε ανάλαφρες λινές κουρτίνες ή αέρινες γάζες.\nΜπορείτε να επιλέξετε βιβλιοθήκες από μέταλλο και ξύλο, είναι εξίσου ωραίες και προσθέτουν και ένα πιο μοντέρνο τόνο στο σπίτι.\nΣήμα κατατεθέν αυτού του στυλ είναι τα μεγάλα ξύλινα τραπέζια φαγητού.\nΈνα τέτοιο εντυπωσιακό τραπέζι ταιριάζει με καρέκλες λιτές καλυμμένες με ύφασμα ή ξύλινα παγκάκια.\nΟλοκληρώστε το στυλ της τραπεζαρίας σας τοποθετώντας δυο ή τρία φωτιστικά, αναλόγως το μήκος του τραπεζίου. Επιλέξτε μεγάλα industrial φωτιστικά, έναν vintage πολυέλαιο ή ένα απλό φανάρι..\nΔημιουργήστε rustic γωνίες στο σπίτι με αντικείμενα από ξύλο, γυάλες, vintage μπουκάλια φανάρια και φωτιστικά από φυσικά υλικά.\n26 eco pages: Rustic chic... μια εκλεπτυσμένη δόση φύσης στο σπίτι μας!


Υπάρχει ένας τρελός βασιλιάς στη Δανιμαρκία | symplegma.gr\nΚωδ.: 1015268 Επιστροφή\nΜια ιστορία έρωτα και τρέλας. Ένα επαναστατικό όνειρο που έγινε πραγματικότητα. Το νέο ιστορικό μυθιστόρημα του Ντάριο Φο τοποθετείται στη Δανία του 18ου αιώνα, με πρωταγωνιστές τον βασιλιά Χριστιανό Ζ΄, τη σύζυγό του Καρολίνα Ματθίλδη της Μεγάλης Βρετανίας, τον εραστή...\n13,50€ 12,15€ Κερδίστε 10% Άμεση Διαθεσιμότητα\nΜια ιστορία έρωτα και τρέλας. Ένα επαναστατικό όνειρο που έγινε πραγματικότητα. Το νέο ιστορικό μυθιστόρημα του Ντάριο Φο τοποθετείται στη Δανία του 18ου αιώνα, με πρωταγωνιστές τον βασιλιά Χριστιανό Ζ΄, τη σύζυγό του Καρολίνα Ματθίλδη της Μεγάλης Βρετανίας, τον εραστή της, γιατρό Γιόχαν Φρίντριχ Στρούνζε και τον γιο του βασιλιά, Φρειδερίκο.\nΟ βασιλιάς, ο γιατρός και η νεαρή πριγκίπισσα, μπλεγμένοι σ’ ένα τρίγωνο απελπισμένου έρωτα, θα ξεκινήσουν επαναστατικές μεταρρυθμίσεις που την εποχή εκείνη ήταν αδιανόητες, όπως την κατάργηση των βασανιστηρίων και τη μείωση των προνομίων των ευγενών. Ο Ντάριο Φο ανακάλυψε αδημοσίευτα ντοκουμέντα και μυστικά ημερολόγια και κατάφερε να ανασυνθέσει –με τη μορφή μυθιστορήματος– το παζλ μιας δραματικής ιστορίας που συνδυάζει με θαυμαστό τρόπο πολιτικά ιδεώδη, ερωτικό πάθος και αγώνα για την εξουσία.


Συγκλονιστική μαρτυρία μητέρας με κοροναϊό: Γέννησα διασωληνωμένη - Almopia24\nHome / ΕΠΙΚΑΙΡΟΤΗΤΑ / Συγκλονιστική μαρτυρία μητέρας με κοροναϊό: Γέννησα διασωληνωμένη\n09 Μαΐου ΕΠΙΚΑΙΡΟΤΗΤΑ\n«Δεν μπορώ να βρω λόγια να περιγράψω όλο αυτό που νιώθω. Είμαι πολύ συγκινημένη όμως και ταυτόχρονα πάρα πολύ χαρούμενη και πολύ αισιόδοξη ότι μπορούμε να τα καταφέρουμε.\nΌταν θέλουμε μπορούμε να τα καταφέρουμε. Με δύναμη, με πίστη και τη βοήθεια κυρίως τη δική σας δεν το συζητώ αλλά και τη δύναμη που έχει πραγματικά μία μητέρα. Μια μητέρα όταν γίνεται μάνα δεν ξέρω από που βγάζει τόση δύναμη ψυχής. Εγώ είπα θα τα καταφέρω και θα βγω ζωντανή από όλο αυτό και θα πάρω το παιδί μου στα χέρια μου.\nΠραγματικά αυτές οι σκέψεις ήταν μέσα στο μυαλό μου και είναι ακόμα. Δεν θα τις ξεχάσω ποτέ. Δηλαδή όταν μία γυναίκα γίνεται μάνα, δεν ξέρω, το ένστικτο, η φύση, λίγο η βοήθεια του θεού, λίγο όλα μαζί δίνει πολύ δύναμη και κουράγιο».\nΣυγκλονιστική μαρτυρία μητέρας με κοροναϊό: Γέννησα διασωληνωμένη Reviewed by . on 09 Μαΐου Rating: 5


2 Μαρτίου 20210136\nΠοινική δίωξη για φθορά ξένης ιδιοκτησίας και απειλή διάπραξης εγκλημάτων άσκησε χθες η Εισαγγελία Βόλου κατά του 37χρονου Βολιώτη, που συνελήφθη για την επίθεση το περασμένο Σάββατο το βράδυ στην πολυκατοικία, όπου στεγάζονται τα γραφεία της Νομαρχιακής Διοικούσας Επιτροπής Μαγνησίας της Νέας Δημοκρατίας και παραπέμφθηκε να δικαστεί στο Αυτόφωρο. Μονομελές Πλημμελειοδικείο Βόλου, στις 8 Μαρτίου\nΧθες οδηγήθηκε συνοδεία αστυνομικών στα δικαστήρια Βόλου, όπου είχαν ληφθεί αυξημένα μέτρα ασφαλείας. Απέναντι από τα δικαστήρια στην πλατεία Ελευθερίας υπήρχε συγκέντρωση διαμαρτυρίας για τη σύλληψή του. Ο κατηγορούμενος παραπέμφθηκε για να δικαστεί στο Αυτόφωρο Μονομελές Πλημμελειοδικείο Βόλου, από το οποίο ζήτησε προθεσμία για να δικαστεί τη Δευτέρα 8 Μαρτίου, προκειμένου να παρουσιαστούν μάρτυρες στο δικαστήριο, αλλά και να ετοιμάσει την απολογία του.\nΤο Αυτόφωρο Μονομελές Πλημμελειοδικείο Βόλου έκανε αποδεκτό και το αίτημα για άρση της κράτησής του. Επισημαίνεται ότι η εκδίκαση του αυτοφώρου ή όχι τη Δευτέρα θα εξαρτηθεί από τα νέα μέτρα που θα ληφθούν για τη λειτουργία των δικαστηρίων εν μέσω πανδημίας. Η ισχύουσα Κοινή Υπουργική Απόφαση δεν επιτρέπει την εκδίκαση αυτοφώρων όταν οι κατηγορούμενοι δεν κρατούνται. Εντούτοις, η τρέχουσα ΚΥΑ λήγει την Κυριακή, οπότε θα αποφασιστεί ο τρόπος λειτουργίας των δικαστηρίων στο πλαίσιο των καινούργιων μέτρων που θα ληφθούν. Αν στο κομμάτι που αφορά στα δικαστήρια παρθούν οι ίδιες αποφάσεις, τότε η δίκη του 37χρονου θα γίνει σε ρητή δικάσιμο μετά από προσδιορισμό σε διαφορετικό χρόνο.\nΑπαγορεύτηκε ο απόπλους αλβανικού φορτηγού πλοίου από τo λιμάνι του Βόλου\n10 Δεκεμβρίου 20190366\n3 Φεβρουαρίου 20210235


Ασφάλεια - Asteriskos\nΌλες οι πληρωμές που πραγματοποιούνται με χρήση κάρτας διεκπεραιώνονται μέσω της πλατφόρμας ηλεκτρονικών πληρωμών και χρησιμοποιεί κρυπτογράφηση TLS 1.1 με πρωτόκολλο κρυπτογράφησης 128-bit (Secure Sockets Layer – SSL). Η κρυπτογράφηση είναι ένας τρόπος κωδικοποίησης της πληροφορίας μέχρι αυτή να φτάσει στον ορισμένο αποδέκτη της, ο οποίος θα μπορέσει να την αποκωδικοποιήσει με χρήση του κατάλληλου κλειδιού.\nΔικαίωμα πρόσβασης/εναντίωσης: Σε οποιαδήποτε στιγμή ο Χρήστης έχει το δικαίωμα πρόσβασης στο αρχείο, διόρθωσης, διαγραφής και προβολής αντιρρήσεων οποτεδήποτε σχετικά με την επεξεργασία δεδομένων που τον αφορούν. Εξάλλου, η συγκατάθεση του Χρήστη μπορεί να ανακληθεί σε οποιαδήποτε στιγμή. Για τον λόγο αυτό μπορεί να αποστείλει επιστολή στην διεύθυνση της ΕΤΑΙΡΕΙΑΣ (ΛΕΝΑ ΒΡΑΚΑ, ΝΕΑ ΠΕΡΑΜΟΣ, ΚΑΒΑΛΑΣ, τκ 64007) ή να στείλει e-mail στην ακόλουθη διεύθυνση: info@e-asteriskos.gr\nΧρήση Προσωπικών Δεδομένων για προωθητικές ενέργειες: Η ΕΤΑΙΡΕΙΑ παρέχει τη δυνατότητα στους χρήστες και σε όσους διενεργούν αγορές μέσω του Site να επιλέξουν την πληροφόρησή τους για τα νέα προϊόντα που διαθέτει στην αγορά και για άλλες τυχόν προσφορές, διακανονισμούς πληρωμής κλπ με την αποστολή διαφημιστικών – ενημερωτικών μηνυμάτων στην ηλεκτρονική ή ταχυδρομική τους διεύθυνση ή δια του τηλεφώνου. Η ΕΤΑΙΡΕΙΑ δεν θα χρησιμοποιήσει καταχρηστικά την παραπάνω υπηρεσία. Δίδεται δε πάντοτε στους χρήστες η δυνατότητα διακοπής της λήψης διαφημιστικών μηνυμάτων. Επιπλέον, η ΕΤΑΙΡΕΙΑ δύναται να χρησιμοποιήσει το ιστορικό πλοήγησης του Χρήστη στο Site της για προωθητικές ενέργειες σε άλλους ιστότοπους εκτός του Site της.


«Πονοκέφαλος» το κόστος του διπλώματος αυτοκινήτου για το νέο οδηγό - Agioi Theodoroi.gr\nHome ΕΛΛΑΔΑ «Πονοκέφαλος» το κόστος του διπλώματος αυτοκινήτου για το νέο οδηγό\n«Πονοκέφαλος» το κόστος του διπλώματος αυτοκινήτου για το νέο οδηγό\nΚαθόλου “φτηνή” υπόθεση δεν είναι η έκδοση διπλώματος αυτοκινήτου, για τον νέο οδηγό, αν λάβουμε υπόψη ότι πρόκειται για πολίτη που μόλις έχει τελειώσει τις σχολικές του υποχρεώσεις και δεν έχει εισέλθει στην αγορά εργασίας. Κατά συνέπεια πρόκειται για ένα κόστος που επωμίζεται η ελληνική οικογένεια, με ό,τι αυτό συνεπάγεται για τον προϋπολογισμό της.\nΣε μια μικρή έρευνα που κάναμε στο carzine.gr διαπιστώσαμε ότι οι τιμές για τα μαθήματα, θεωρητικά και πρακτικά διαμορφώνονται περί τα 700 ευρώ περίπου, χωρίς να αποκλείονται αποκλίσεις στην τιμή αυτή. Στα 700 ευρώ θα πρέπει να προσθέσετε και 128 ευρώ παράβολα, έτσι το κόστος ανεβαίνει στα 828 ευρώ.\nΒάση νόμου οφείλεται να πραγματοποιήσετε πριν τις εξετάσεις οδήγησης ορισμένα μαθήματα Θεωρητικά και Πρακτικά. Η Θεωρητική Εκπαίδευση προβλέπει 21 ώρες θεωρίας και η Πρακτική Εκπαίδευση προβλέπει 25 ώρες πρακτικής οδήγησης σε εκπαιδευτικό αυτοκίνητο (είτε με αυτόματο είτε με χειροκίνητο κιβώτιο ταχυτήτων).\nΦυσικά το κόστος του διπλώματος μπορεί να ανέβει αν απαιτηθούν περισσότερα πρακτικά μαθήματα, γεγονός που συμβαίνει πολύ συχνά.


Χρήση του Οδηγού σύνδεσης δεδομένων για την εισαγωγή δεδομένων στο Visio - Visio\nΧρήση του Οδηγού σύνδεσης δεδομένων για την εισαγωγή δεδομένων στο Visio\nΣτο Visio, εισαγάγετε εξωτερικά δεδομένα, ώστε να μπορούν να προστεθούν απευθείας σε σχήματα σε ένα σχέδιο. Χρησιμοποιήστε ένα σχέδιο για να παρακολουθείτε τις πληροφορίες με οπτικό τρόπο, όπως ένα διάγραμμα δικτύου που εμφανίζει στατιστικά στοιχεία διακοπής ή ένα διάγραμμα ροής που εμφανίζει γραμμές προόδου και μετρητές για να συνοψίσει τις εργασίες του έργου. Οι παρακάτω οδηγίες είναι για αρχεία κειμένου και προελεύσεις δεδομένων του SQL Server. Μπορείτε επίσης να εισαγάγετε φύλλα εργασίας του Excel, να αποκτήσετε πρόσβαση σε πίνακες ή ερωτήματα και να κάνετε λίστες του SharePoint απευθείας σε ένα αρχείο χωρίς να χρησιμοποιήσετε ένα αρχείο σύνδεσης. Για περισσότερες πληροφορίες, ανατρέξτε στο θέμα Εισαγωγή δεδομένων από το Excel, τον SQL Server, τις τοποθεσίες του SharePoint και άλλες εξωτερικές προελεύσεις.\nΝεότερες εκδόσεις Office 2013-2010\nΧρήση μιας υπηρεσίας παροχής OLE DB για την εισαγωγή ενός αρχείου κειμένου\nΗ εισαγωγή ενός αρχείου κειμένου τιμών διαχωρισμένων με κόμματα (CSV) (. csv) είναι απλή. Εάν το αρχείο κειμένου είναι ένα αρχείο. csv που δεν χρησιμοποιεί το χαρακτήρα διαχωρισμού λίστας που έχει οριστεί στον υπολογιστή σας ή εάν το αρχείο κειμένου δεν είναι αρχείο. csv, μπορείτε να χρησιμοποιήσετε ένα αρχείο Schema. ini για να καθορίσετε τη σωστή μορφή αρχείου.\nΕισαγωγή του αρχείου\nΣτο μενού δεδομένα , κάντε κλικ στην επιλογή Προσαρμοσμένη εισαγωγή.\nΣτην πρώτη σελίδα του Οδηγού επιλογής δεδομένων, κάντε κλικ στην επιλογή άλλη προέλευση δεδομένων OLE DB ή ODBC και κάντε κλικ στο κουμπί Επόμενο.\nΕμφανίζεται ο "Οδηγός σύνδεσης δεδομένων".\nΚάντε κλικ στην επιλογή άλλο/για προχωρημένους και κάντε κλικ στο κουμπί Επόμενο.\nΕμφανίζεται το παράθυρο διαλόγου Ιδιότητες σύνδεσης δεδομένων .\nΣημείωση: Για περισσότερες πληροφορίες σχετικά με τις διαφορετικές επιλογές στα διάφορα παράθυρα διαλόγου, κάντε κλικ στην επιλογή Βοήθεια.\nΣτην καρτέλα υπηρεσία παροχής , επιλέξτε Microsoft Jet 4,0 OLE DB Providerκαι, στη συνέχεια, κάντε κλικ στο κουμπί Επόμενο.\nΣτην καρτέλα σύνδεση , στο πλαίσιο Επιλέξτε ή πληκτρολογήστε ένα όνομα βάσης δεδομένων , πληκτρολογήστε την πλήρη διαδρομή για το φάκελο που περιέχει το αρχείο κειμένου.\nΓια να σας βοηθήσει να εντοπίσετε το φάκελο, κάντε κλικ στο κουμπί Αναζήτηση δίπλα στο πλαίσιο.\nΚάντε κλικ στην καρτέλα όλα , επιλέξτε Σύνθετες ιδιότητεςκαι, στη συνέχεια, κάντε κλικ στην επιλογή Επεξεργασία τιμής.\nΣτο πλαίσιο τιμή ιδιότητας , πληκτρολογήστε ένα από τα εξής:\nΕάν το αρχείο κειμένου έχει κεφαλίδες στηλών, εισαγάγετε κείμενο. HDR = Ναι.\nΕάν το αρχείο κειμένου δεν έχει κεφαλίδες στηλών, εισαγάγετε κείμενο. HDR = όχι.\nΓια να βεβαιωθείτε ότι έχετε εισαγάγει τις σωστές πληροφορίες, κάντε κλικ στην καρτέλα σύνδεση και, στη συνέχεια, κάντε κλικ στην επιλογή δοκιμή σύνδεσης.\nΕάν λάβετε ένα μήνυμα σφάλματος, επιλέξτε ξανά τις τιμές που εισαγάγατε στα προηγούμενα βήματα.\nΕάν εμφανιστεί το μήνυμα "η δοκιμαστική σύνδεση ολοκληρώθηκε με επιτυχία", κάντε κλικ στο κουμπί OK.\nΟ "Οδηγός σύνδεσης δεδομένων" επανεμφανίζεται.\nΣτη σελίδα επιλογή βάσης δεδομένων και πίνακα , κάτω από τη στήλη όνομα , επιλέξτε το αρχείο κειμένου που θέλετε να εισαγάγετε και, στη συνέχεια, κάντε κλικ στο κουμπί Επόμενο.\nΣτη σελίδα Αποθήκευση αρχείου σύνδεσης δεδομένων και τέλος , πληκτρολογήστε ένα όνομα για το αρχείο. odc στο πλαίσιο όνομα αρχείου και, στη συνέχεια, κάντε κλικ στο κουμπί Τέλος.\nΓια να αλλάξετε τη θέση του φακέλου, ο οποίος είναι ο φάκελος "οι Προελεύσεις δεδομένων " από προεπιλογή, κάντε κλικ στην επιλογή Αναζήτηση.\nΠροαιρετικά, για να κάνετε το αρχείο σύνδεσης πιο ανιχνεύσιμο, μπορείτε να εισαγάγετε πρόσθετες πληροφορίες στα πλαίσια Περιγραφή, φιλικό όνομακαι λέξεις-κλειδιά αναζήτησης .\nΕμφανίζεται ξανά ο "Οδηγός επιλογής δεδομένων".\nΣτη σελίδα επιλογή σύνδεσης δεδομένων , κάντε ένα από τα εξής:\nΓια να χρησιμοποιήσετε το αρχείο. odc που μόλις δημιουργήσατε και να αποδεχτείτε όλες τις γραμμές και τις στήλες στην προέλευση δεδομένων, κάντε κλικ στο κουμπί Τέλος.\nΓια να συνεχίσετε να χρησιμοποιείτε τον Οδηγό επιλογής δεδομένων, ώστε να μπορείτε να επιλέξετε συγκεκριμένες στήλες και γραμμές και έτσι ώστε να μπορείτε να δημιουργήσετε ένα μοναδικό αναγνωριστικό, κάντε κλικ στο κουμπί Επόμενο.\nΓια περισσότερες πληροφορίες σχετικά με κάθε σελίδα στον Οδηγό επιλογής δεδομένων, πατήστε το πλήκτρο F1.\nΧρήση ενός αρχείου Schema. ini για τον καθορισμό διαφορετικού χαρακτήρα διαχωρισμού λίστας ή μορφής αρχείου κειμένου\nΈνα αρχείο Schema. ini είναι ένα αρχείο κειμένου που περιέχει καταχωρήσεις που παρακάμπτουν τις προεπιλεγμένες ρυθμίσεις του προγράμματος οδήγησης κειμένου στο μητρώο των Windows. Γενικά, για να χρησιμοποιήσετε ένα αρχείο Schema. ini, πρέπει να κάνετε τα εξής:\nΑποθηκεύστε το αρχείο Schema. ini στον ίδιο φάκελο με το αρχείο κειμένου που εισάγετε.\nΟνομάστε το αρχείο Schema. ini.\nΣτην πρώτη γραμμή του αρχείου Schema. ini, πληκτρολογήστε το όνομα του αρχείου κειμένου με το οποίο συνδέεστε, περιτριγυρισμένο από αγκύλες.\nΠροσθέστε πρόσθετες πληροφορίες για να καθορίσετε τη μορφή αρχείου διαφορετικού κειμένου.\nΟι παρακάτω ενότητες εμφανίζουν συνηθισμένα παραδείγματα για τη χρήση του αρχείου Schema. ini.\nΠαράδειγμα: καθορισμός χαρακτήρα ερωτηματικό (;) ως οριοθέτης\nΠαράδειγμα: καθορισμός χαρακτήρα στηλοθέτη ως οριοθέτη\nΠαράδειγμα: Καθορισμός αρχείου σταθερού πλάτους\nΧρήση ενός προγράμματος οδήγησης ODBC για την εισαγωγή ενός αρχείου κειμένου\nΗ εισαγωγή ενός αρχείου κειμένου με χρήση ενός προγράμματος οδήγησης ODBC είναι τουλάχιστον μια διαδικασία δύο βημάτων. Πρώτα, εάν είναι απαραίτητο, ορίστε ένα DSN χρήστη στον υπολογιστή σας για το πρόγραμμα οδήγησης κειμένου ODBC. Δεύτερον, εισαγάγετε το αρχείο κειμένου χρησιμοποιώντας το DSN χρήστη. Εάν το αρχείο κειμένου είναι ένα αρχείο τιμών διαχωρισμένων με κόμματα (CSV) που δεν χρησιμοποιεί το χαρακτήρα διαχωρισμού λίστας που έχει οριστεί στον υπολογιστή σας ή εάν το αρχείο κειμένου δεν είναι αρχείο. csv, μπορείτε να χρησιμοποιήσετε ένα αρχείο Schema. ini για να καθορίσετε τη σωστή μορφή αρχείου.\nΟρισμός DSN χρήστη\nΣτο πλαίσιο αναζήτησης των Windows, πληκτρολογήστε Εργαλεία διαχείρισης και πατήστε το πλήκτρο ENTER.\nΣτο φάκελο Εργαλεία διαχείρισης , κάντε κλικ στο εικονίδιο προελεύσεις δεδομένων ODBC που αντιστοιχεί στην έκδοση των Windows που χρησιμοποιείτε, είτε 32 bit είτε 64 bit. Για παράδειγμα, εάν χρησιμοποιείτε Windows 64-bit, τότε θα πρέπει να κάνετε κλικ στην επιλογή Προελεύσεις δεδομένων ODBC (64-bit).\nΣτο παράθυρο διαλόγου διαχειριστής βάσης δεδομένων ODBC , στην καρτέλα χρήστης DSN , κάντε κλικ στην επιλογή Προσθήκη.\nΣτο παράθυρο διαλόγου Δημιουργία νέου αρχείου προέλευσης δεδομένων , επιλέξτε πρόγραμμα οδήγησης κειμένου της Microsoft (*. txt; *. csv)και, στη συνέχεια, κάντε κλικ στο κουμπί Τέλος.\nΕμφανίζεται το παράθυρο διαλόγου Ρύθμιση κειμένου ODBC .\nΠληκτρολογήστε ένα όνομα στο όνομα της προέλευσης δεδομένων.\nΚαταργήστε την επιλογή του πλαισίου ελέγχου Χρήση τρέχοντος καταλόγου .\nΚάντε κλικ στην επιλογή Κατάλογος.\nΣτο παράθυρο διαλόγου Επιλογή καταλόγου , εντοπίστε το φάκελο που περιέχει το αρχείο κειμένου που θέλετε να εισαγάγετε, βεβαιωθείτε ότι το αρχείο κειμένου εμφανίζεται στη λίστα κάτω από το πλαίσιο όνομα αρχείου και, στη συνέχεια, κάντε κλικ στο κουμπί OK.\nΓια περισσότερες πληροφορίες σχετικά με τις διαφορετικές επιλογές στα διάφορα παράθυρα διαλόγου, κάντε κλικ στην επιλογή Βοήθεια.\nΣτη σελίδα Καλώς ορίσατε στον "Οδηγό σύνδεσης δεδομένων" , κάντε κλικ στην επιλογή ODBC/DSN και κάντε κλικ στο κουμπί Επόμενο.\nΣτη σελίδα σύνδεση με το αρχείο προέλευσης δεδομένων ODBC , επιλέξτε το DSN χρήστη που δημιουργήσατε στην προηγούμενη ενότητα και, στη συνέχεια, κάντε κλικ στο κουμπί Επόμενο.\nΣτη σελίδα επιλογή βάσης δεδομένων και πίνακα , επιλέξτε το αρχείο κειμένου κάτω από τη στήλη όνομα και, στη συνέχεια, κάντε κλικ στο κουμπί Επόμενο.\nΓια περισσότερες πληροφορίες σχετικά με κάθε σελίδα στον Οδηγό επιλογής δεδομένων, κάντε κλικ στην επιλογή Βοήθεια.\nΠαράδειγμα: καθορισμός κεφαλίδας στήλης\nΧρήση μιας υπηρεσίας παροχής OLE DB για την εισαγωγή δεδομένων από μια βάση δεδομένων του SQL Server\nΣτην πρώτη σελίδα του Οδηγού επιλογής δεδομένων, κάντε κλικ στην επιλογή βάση δεδομένων Microsoft SQL Server.\nΣτη σελίδα σύνδεση με το διακομιστή βάσης δεδομένων , κάντε τα εξής:\nΠληκτρολογήστε το όνομα του διακομιστή βάσης δεδομένων στο πλαίσιο όνομα διακομιστή .\nΕάν η βάση δεδομένων βρίσκεται στον υπολογιστή σας, πληκτρολογήστε (τοπικό).\nΣτην περιοχή διαπιστευτήρια σύνδεσης, κάντε ένα από τα εξής:\nΓια να χρησιμοποιήσετε το όνομα χρήστη και τον κωδικό πρόσβασης των Windows, κάντε κλικ στην επιλογή χρήση ελέγχου ταυτότητας των Windows.\nΓια να χρησιμοποιήσετε ένα όνομα χρήστη και έναν κωδικό πρόσβασης βάσης δεδομένων, κάντε κλικ στην επιλογή χρήση του παρακάτω ονόματος χρήστη και κωδικού πρόσβασηςκαι, στη συνέχεια, πληκτρολογήστε το όνομα χρήστη και τον κωδικό πρόσβασης της βάσης δεδομένων στα κατάλληλα πλαίσια.\nΣτη σελίδα επιλογή βάσης δεδομένων και πίνακα , επιλέξτε τη βάση δεδομένων στο πλαίσιο βάση δεδομένων , επιλέξτε τον πίνακα, την προβολή ή τη συνάρτηση οριζόμενη από το χρήστη κάτω από τη στήλη όνομα και, στη συνέχεια, κάντε κλικ στο κουμπί Επόμενο.\nΧρήση ενός προγράμματος οδήγησης ODBC για την εισαγωγή δεδομένων από μια βάση δεδομένων του SQL Server\nΗ εισαγωγή δεδομένων από μια βάση δεδομένων του SQL Server με τη χρήση ενός προγράμματος οδήγησης ODBC είναι μια διαδικασία δύο βημάτων. Πρώτα, εάν είναι απαραίτητο, ορίστε ένα DSN χρήστη στον υπολογιστή σας για το πρόγραμμα οδήγησης ODBC. Δεύτερον, εισαγάγετε τα δεδομένα από τη βάση δεδομένων του SQL Server.\nΣτο παράθυρο διαλόγου Δημιουργία νέου αρχείου προέλευσης δεδομένων , επιλέξτε SQL Serverκαι, στη συνέχεια, κάντε κλικ στο κουμπί Τέλος.\nΕμφανίζεται το παράθυρο διαλόγου Δημιουργία νέου αρχείου προέλευσης δεδομένων στον SQL Server .\nΠληκτρολογήστε ένα όνομα προέλευσης δεδομένων στο πλαίσιο όνομα .\nΠροαιρετικά, εισαγάγετε μια περιγραφή της προέλευσης δεδομένων στο πλαίσιο Περιγραφή .\nΠληκτρολογήστε το όνομα του διακομιστή βάσης δεδομένων στο πλαίσιο διακομιστής .\nΣτην περιοχή Πώς θα πρέπει ο SQL Server να επαληθεύσει τη γνησιότητα του αναγνωριστικού σύνδεσης;, κάντε ένα από τα εξής:\nΓια να χρησιμοποιήσετε το όνομα χρήστη και τον κωδικό πρόσβασης των Windows, κάντε κλικ στην επιλογή με έλεγχο ταυτότητας των Windows NT χρησιμοποιώντας το αναγνωριστικό σύνδεσης δικτύου.\nΓια να χρησιμοποιήσετε ένα όνομα χρήστη και έναν κωδικό πρόσβασης βάσης δεδομένων, κάντε κλικ στην επιλογή με έλεγχο ΤΑΥΤΌΤΗΤΑς SQL Server χρησιμοποιώντας ένα αναγνωριστικό σύνδεσης και έναν κωδικό πρόσβασης που εισαγάγατε από το χρήστηκαι, στη συνέχεια, πληκτρολογήστε το αναγνωριστικό σύνδεσης βάσης δεδομένων και τον κωδικό πρόσβασης στα κατάλληλα πλαίσια.\nΚάντε κλικ στην επιλογή Επόμενο δύο φορές και, στη συνέχεια, επιλέξτε Τέλος.\nΓια να βεβαιωθείτε ότι έχετε εισαγάγει τις σωστές πληροφορίες, κάντε κλικ στην επιλογή Δοκιμή αρχείου προέλευσης δεδομένων .\nΕάν εμφανιστεί το μήνυμα "η δοκιμή ΟΛΟΚΛΗΡΏΘΗΚΕ με επιτυχία!", κάντε κλικ στο κουμπί OK.\nΕισαγωγή δεδομένων από τη βάση δεδομένων του SQL Server\nΣτη σελίδα Καλώς ορίσατε στον "Οδηγό σύνδεσης δεδομένων" , κάντε κλικ στην επιλογή ODBC/DSN.\nΣτη σελίδα σύνδεση με το αρχείο προέλευσης δεδομένων ODBC , επιλέξτε το όνομα της προέλευσης δεδομένων (το DSN χρήστη) που ορίσατε στην προηγούμενη ενότητα και, στη συνέχεια, κάντε κλικ στο κουμπί Επόμενο.\nΣτη σελίδα επιλογή βάσης δεδομένων και πίνακα , επιλέξτε τη βάση δεδομένων στο πλαίσιο βάση δεδομένων , επιλέξτε τον πίνακα, την προβολή ή τη συνάρτηση κάτω από τη στήλη όνομα και, στη συνέχεια, κάντε κλικ στο κουμπί Επόμενο.\nΣτο μενού δεδομένα , κάντε κλικ στην επιλογή σύνδεση δεδομένων σε σχήματα.\nΣτην καρτέλα συνδέσεις , στο πλαίσιο Επιλέξτε ή πληκτρολογήστε ένα όνομα βάσης δεδομένων , πληκτρολογήστε την πλήρη διαδρομή για το φάκελο που περιέχει το αρχείο κειμένου.\nΑνοίξτε τον πίνακα ελέγχου των Windows, κάντε διπλό κλικ στο εικονίδιο Εργαλεία διαχείρισης και, στη συνέχεια, κάντε διπλό κλικ στο εικονίδιο Προελεύσεις δεδομένων (ODBC) .\nΣτη σελίδα σύνδεση με το αρχείο προέλευσης δεδομένων ODBC , επιλέξτε το DSN χρήστη που μόλις δημιουργήσατε και, στη συνέχεια, κάντε κλικ στο κουμπί Επόμενο.\nΣτην πρώτη σελίδα του Οδηγού επιλογής δεδομένων, κάντε κλικ στην επιλογή βάση δεδομένων Microsoft SQL Server και κάντε κλικ στο κουμπί Επόμενο.\nΣτο παράθυρο διαλόγου διαχειριστής βάσης δεδομένων ODBC , επιλέξτε την καρτέλα DSN χρήστη και, στη συνέχεια, κάντε κλικ στην επιλογή Προσθήκη.\nΓια να χρησιμοποιήσετε ένα όνομα χρήστη και έναν κωδικό πρόσβασης βάσης δεδομένων, κάντε κλικ στην επιλογή με έλεγχο ΤΑΥΤΌΤΗΤΑς SQL Server χρησιμοποιώντας το αναγνωριστικό σύνδεσης και τον κωδικό πρόσβασης που εισαγάγατε από το χρήστηκαι, στη συνέχεια, πληκτρολογήστε το αναγνωριστικό σύνδεσης και τον κωδικό πρόσβασης της βάσης δεδομένων στα κατάλληλα πλαίσια.\nΣτη σελίδα σύνδεση με το αρχείο προέλευσης δεδομένων ODBC , επιλέξτε το όνομα της προέλευσης δεδομένων που ορίσατε στην προηγούμενη ενότητα και, στη συνέχεια, κάντε κλικ στο κουμπί Επόμενο.


Η ομάδα μας αποτελούνταν από ανθρώπους διαφορετικών ηλικιών (από 19 μέχρι 64 χρονών) και από όλο τον κόσμο (πέρα από Ευρώπη, υπήρχαν άνθρωποι από Βραζιλία, Ακτή Ελεφαντοστού και Κορέα), οι οποίοι χαρακτηρίζονταν από έντονο ενθουσιασμό και θέληση να προσφέρουν βοήθεια και να συνεργαστούν. Από την πρώτη μέρα δέσαμε σαν ομάδα, λες και γνωριζόμασταν από παλιά!\nΟι τοπικοί διοργανωτές και οι ντόπιοι μας υποδέχτηκαν με μεγάλη χαρά και ήταν εξαιρετικά φιλόξενοι! Μάλιστα ο ίδιος ο δήμαρχος του χωριού ήταν καθημερινά μαζί μας και μας ενημέρωνε για πολλά πράγματα που αφορούσαν το χωριό, την ιστορία του και ό,τι κάναμε εκεί.\nΟι δραστηριότητες με τις οποίες ασχοληθήκαμε ήταν η δημιουργία κάδων ανακύκλωσης, το βάψιμο κάποιων ξύλινων κατασκευών στο χωριό και το ξεχορτάριασμα ενός μονοπατιού για ποδηλατιστές. Πάνω από 5 ώρες δεν δουλεύαμε ποτέ, με ενδιάμεσο διάλειμμα και μπόλικη διασκέδαση! Μάλιστα 3 μέρες κάναμε μονοήμερες εκδρομές και γνωρίσαμε παραδοσιακά μέρη της Τοσκάνης.\nΟι εμπειρίες που αποκόμισα από τις μέρες αυτές με βοήθησαν να καταλάβω πόσο σημαντικό είναι να παρέχεται βοήθεια σε αποκεντρωμένα μέρη ώστε να αναπτυχθούν και να μπορούν οι κάτοικοι να παραμείνουν εκεί, κοντά στις οικογένειές τους και στη φύση.\nΕπίσης, παρόλο που οι ντόπιοι μιλούσαν μόνο ιταλικά, καταφέραμε να επικοινωνήσουμε αλλά και να διασκεδάσουμε μαζί, κυρίως λόγω της καλής διάθεσης που υπήρχε και από τις δύο πλευρές!\nΉταν μια εμπειρία μοναδική και σίγουρα θα ακολουθήσουν κι άλλες! Για όποιον δεν το έχει ξανακάνει, προτείνω να μην διστάσει και να το δοκιμάσει τουλάχιστον μία φορά στη ζωή του! Δεν χρειάζεται άγχος ή φόβος για τίποτα, αλλά θέληση για συνεργασία, προσφορά και επικοινωνία με τον συνάνθρωπο :)


Δημητρίου: « Έχουν περάσει οκτώ χρόνια...», 24Sports & News\n14 ΝΟΕΜΒΡΙΟΥ 2019 - 11:10\nΟ εκπρόσωπος τύπου της Ομόνοιας, Ανδρέας Δημητρίου μίλησε στον ΣΠΟΡFM 95.0 μίλησε για τα αγωνιστικά δεδομένα, για τον Ουζόχο, για το θέμα με τους ξένους διαιτητές και πολλά άλλα...\n« Μετά την ολοκλήρωση εννέα αγωνιστικών βρισκόμαστε εντός των στόχων. Έχουν περάσει οκτώ χρόνια για να έχουμε τέτοια βαθμολογική θέση μετά την έννατη αγωνιστική. Στα 3 από τα 4 ντέρμπι δεν δεχτήκαμε γκολ. Ξεχωρίζουμε το πάθος και το ομαδικό πνεύμα όπως και την επιθυμία για νίκες. Δεν είχαμε οποιοδήποτε θέμα πειθαρχίας ούτε μυϊκούς τραυματισμούς. Από το σοκ των τραυματισμών βγήκαμε δυνατοί.\nΤο μυαλό μας είναι μόνο στην Ένωση, ο ΑΠΟΕΛ μπορεί να περιμένει. Αν δεν είμαστε συγκεντρωμένοι θα το πληρώσουμε. Τα στοιχεία που θέλουμε να βελτιώσουμε είναι η απόδοση μας σε μερικά παιχνίδια που θα μπορούσε να είναι καλύτερα και οι αυξομειώσεις στην απόδοση. Πρέπει να γίνουμε πιο σταθεροί, πιστεύουμε ότι αυτό παρουσιάζεται λόγω του ότι είμαστε νέα ομάδα. Αν λάβουμε υπόψη τις σαρωτικές αλλαγές είμαστε ικανοποιημένοι. Υπάρχει η προοπτική να υλοποιήσουμε τους στόχους μας»\n« Οι στόχοι της ομάδας δεν θα αναπροσαρμόζονται από αγωνιστική σε αγωνιστική. Είχαμε πει από την αρχή ότι αν η παρουσία μας, μάς φέρει κάτι διαφορετικό θα το κυνηγήσουμε.\n« Είναι ικανοποιητική. Ο κόσμος της Ομόνοιας ξεχωρίζει. 33 156 εισιτήρια συνολικά. Στα εκτός έδρας έχουμε σημειώσει sold out. Οι επιδόσεις αυτές μπορούν να γίνουν και καλύτερες. Η μαζική παρουσία σε κάθε παιχνίδι είναι ο στόχος μας, συγκριτικά με τις υπόλοιπες ομάδες η διαφορά είναι μεγάλη».\n« Τόσο ο Μίκου όσο και ο Τζιωνής ακολουθούν σημαντικό μέρος της κανονικής προπόνησης. Είναι θέμα αγωνιστικής ετοιμότητας αν θα προλάβουν το ματς με την Ένωση».\n« Αναμένουμε να μας ενημερώσουν σήμερα για την πορεία του Ουζόχου, θα έχουμε ξεκάθαρη εικόνα και το πότε αναμένεται να επιστρέψει».\nΓια τον Παναγή:\n« Ο Παναγή είναι στα σωστά πλαίσια η αποκατάσταση του. Θα χάσει την χρονιά ωστόσο όλα πάνε καλά».\n« Δεν έχει σημειωθεί κάποια εξέλιξη σε σχέση με την τελευταία τοποθέτηση. Όταν υπάρξει κάτι καινούριο θα ενημερώσουμε. Οι επίσημες τοποθετήσεις θα δώσουν την εξέλιξη. Είναι ένα ανοιχτό κεφάλαιο και η διαχείριση του είναι διαρκείς. Ο πρόεδρος θα είναι στην Κύπρο τέλος Νοεμβρίου».\n« Εμείς έχουμε διαβεβαιώσει ότι είμαστε στην διάθεση της ΚΟΠ για συζητήσεις, για το καλό του ποδοσφαίρου. Με βούληση μπορούμε να πάρουμε αποφάσεις προς την σωστή κατεύθυνση».\nΓια το Ηλίας Πούλλος:\n« Το αίτημα μας για νέο προπονητικό κέντρο βρίσκεται στα τελικά στάδια αξιολόγησης. Αναμένουμε την έγκριση για να προχωρήσουμε τις διαδικασίες. Αυτή ήταν η ενημέρωση από τις κρατικές υπηρεσίες».\n« Είναι πάρα πολύ νωρίς να συζητάμε δημόσια. Είμαστε στην φάση αξιολόγησης ποδοσφαιριστών».\nΓια το θέμα με το πρόστιμο:\n« ‘Ήταν απλά τυπικό ζήτημα, θα διευθετηθεί».


Προεδρικές Εκλογές - Δημοσκόπηση ΡΙΚ: Μάχη στήθος με στήθος Παπαδόπουλου - Μαλά! Η έκπληξη της υποψηφιότητας Χρίστου [pics] - Ειδήσεις NewsIt Cyprus\nNEWSIT CYPRUS / ΕΙΔΗΣΕΙΣ / Πολιτική / Προεδρικές Εκλογές – Δημοσκόπηση ΡΙΚ: Μάχη στήθος με στήθος Παπαδόπουλου – Μαλά! Η έκπληξη της υποψηφιότητας Χρίστου [pics]\nΠροεδρικές Εκλογές – Δημοσκόπηση ΡΙΚ: Μάχη στήθος με στήθος Παπαδόπουλου – Μαλά! Η έκπληξη της υποψηφιότητας Χρίστου [pics]\nΔημοσιεύθηκε: 22.12.2017 | 07:53\nΔημοσκόπηση του ΡΙΚ για τις Προεδρικές Εκλογές προβλήθηκε το βράδυ της Πέμπτης (21.12.2017) από την εταιρία CYMAR Market Research.\nΗ σχετική δημοσκόπηση με δείγμα 1010 ατόμων διενεργήθηκε μεταξύ 11-15 Δεκεμβρίου με τυχαία στρωματοποιημένη δειγματοληψία μέσω τηλεφωνικών συνεντεύξεων.\nΠρόθεση ψήφου στον 1ο γύρο των εκλογών\nΣτον πρώτο γύρο των Προεδρικών Εκλογών ξεχωρίζουν δυο στοιχεία: Από τη μία, η μάχη στήθος με στήθος που δίνουν οι Νικόλας Παπαδόπουλος και Σταύρος Μαλάς για να βρεθούν στον δεύτερο γύρο των εκλογών. Από την άλλη, ότι ο υποψήφιος με το ΕΛΑΜ, Χρίστος Χρίστου, ξεπερνάει σε ποσοστά τον Γιώργο Λιλλήκα.\nΣυγκεκριμένα, στην κάρτα της αδιευκρίνιστης πρόθεσης ψήφου, ο Νίκος Αναστασιάδης λαμβάνει 30% με τους Νικόλα Παπαδόπουλο και Σταύρο Μαλά να καταγράφουν 15%. Ο Χρίστος Χρίστου βρίσκεται δυο μονάδες πάνω από τον Γιώργο Λιλλήκα αφού ο πρώτος λαμβάνει 4% και ο δεύτερος 2%.\nΣτη Στη διευκρινισμένη ψήφο με δείγμα 673 άτομα, ο Νίκος Αναστασιάδης προηγείται με ποσοστό 41–49%, οι Μαλάς και Νικόλας Παπαδόπουλος είναι στο 19,5–25,5%, ο Χρίστου φαίνεται να συγκεντρώνει μεταξύ των ποσοστών 4–8% ενώ ο Γιώργος Λιλλήκας κυμαίνεται στο 2 – 4%.\nΣενάριο Αναστασιάδη – Μαλά στον 2ο γύρο\nΣτο σενάριο όπου στον δεύτερο γύρο των εκλογών, βρεθούν αντιμέτωποι οι Νίκος Αναστασιάδης και Σταύρος Μαλάς, ο πρώτος φαίνεται να κερδίζει με 43% έναντι 25% του δευτέρου.\nΣενάριο Αναστασιάδη – Παπαδόπουλου στον 2ο γύρο\nΝικητής είναι ο Νίκος Αναστασιάδης και στο ενδεχόμενο όπου απέναντι του βρεθεί ο Νικόλας Παπαδόπουλος με ποσοστό 38% και 28% αντίστοιχα.\nΚομματική συνοχή ψηφοφόρων\nΣτην κάρτα της κομματικής συνοχής ψηφοφόρων με βάση τι ψήφισαν στις βουλευτικές εκλογές του 2016 τα αποτελέσματα είναι τα εξής:\nΑπό τον ΔΗΣΥ ο Νίκος Αναστασιάδης λαμβάνει το 80% των ψήφων, 5,5% από το ΑΚΕΛ, 22% από το ΔΗΚΟ, 6,5 από την ΕΔΕΚ, 15,5% από την Συμμαχία Πολιτών, 36,5% από την Αλληλεγγύη, 28% από το Κίνημα Οικολόγων και 18% από το ΕΛΑΜ.\nΟ Σταύρος Μαλάς λαμβάνει 69% από το ΑΚΕΛ, 1% από τον ΔΗΣΥ, 3,5% από το ΔΗΚΟ, 15,5% από την ΕΔΕΚ, 7,5% από την Συμμαχία Πολιτών και 2,5% από το ΕΛΑΜ.\nΟ Νικόλας Παπαδόπουλος, λαμβάνει 56,5% από το ΔΗΚΟ, 44% από την ΕΔΕΚ, 7,5% από το ΑΚΕΛ, 5% από τον ΔΗΣΥ, 15% από την Συμμαχία Πολιτών, 27,5% από την Αλληλεγγύη 28% από τους Οικολόγους και 10,5% από το ΕΛΑΜ.\nΜε την σειρά του ο Γιώργος Λιλλήκας αποσπά 38,5% από την Συμμαχία Πολιτών, 1% από ΔΗΣΥ και ΑΚΕΛ, 6% από ΔΗΚΟ, 3% από την ΕΔΕΚ, 4% από το Κίνημα Οικολόγων και 2,5% από το ΕΛΑΜ.\nΤέλος, ο Χρίστος Χρίστου, λαμβάνει 3% από τον ΔΗΣΥ 1% από ΑΚΕΛ και ΔΗΚΟ, 18% από την Αλληλεγγύη και 56,5% από το ΕΛΑΜ.\nΩς φαβορί για να κερδίσει την προεδρική μονομαχία θεωρούν οι συμμετέχοντες στην έρευνα, τον Νίκο Αναστασιάδη, δίνοντας του ποσοστό της τάξεως του 68%. 10% θεωρούν ότι νικητής των εκλογών θα είναι ο Νικόλας Παπαδόπουλος, 5% ο Σταύρος Μαλάς, 1% ο Γιώργος Λιλλήκας ενώ 17% ήταν χωρίς γνώμη.\nΑναφορικά με τη δημοτικότητα των υποψηφίων, ο Νίκος Αναστασιάδης αποσπά τις πιο θετικότερες κρίσεις με 53%. Ακολουθεί με 45% ο Σταύρος Μαλάς, 42% ο Νικόλας Παπαδόπουλος, 25% Γιώργος Λιλλήκας, 20% ο Χρίστος Χρίστου, 10% ο Φοίβος Μαυροβουνιώτης και 5% ο Μιχάλης Μηνά.